ועדת החוקה, חוק ומשפט, כנסת 16, פרוטוקול מספר 561, 2005-08-01 09:00

מיכאל איתן: בוקר טוב, אני מבקש לפתוח את הישיבה.

מיכאל איתן: הישיבה שאנחנו מקיימים היום היא ישיבת המשך ל15 הישיבות שהוועדה קיימה כחלק מהמעקב שנותנת הוועדה אחר ביצוע יישום תוכנית ההינתקות.

מיכאל איתן: בעת שחוקקנו את החוק היו בקשות של חברי כנסת להכניס מנגנונים שבהם הממשלה תדווח לכנסת על יישום החוק.

מיכאל איתן: אני שכנעתי את החברים שביקשו את הבקשה הזאת לרדת מהעניין, משום שסברתי שלכנסת יש סמכויות בקרה והיא לא צריכה לחזור עליהן בחוק כזה או אחר.

מיכאל איתן: מכוח סמכות הבקרה הכללית שיש לכנסת הבטחתי שהוועדה תעקוב אחרי יישום תוכנית ההינתקות במקביל לנושאים שקשורים לוועדה עצמה.

מיכאל איתן: אני יודע שבמקביל גם ועדת חוץ וביטחון וגם ועדת הכספים מקיימות ישיבות מידי פעם בפעם.

מיכאל איתן: אני חושב שהכנסת ככנסת עושה את עבודתה בצורה ראויה וטובה בכל הקשור לבקרה הזאת.

מיכאל איתן: לאחר 15 ישיבות, ולאחר שעברנו את האירועים של כפר מימון, ולפני ההפגנה שתתקיים מחר..

זהבה גלאון: האם היא תתקיים?

זהבה גלאון: אתה אומר את זה כאילו זה ודאי.

מיכאל איתן: תתקיים.

מיכאל איתן: לפני ביצוע הפעילות היותר אינטנסיבית הקשורה בפינוי סברתי שיש מקום לקיים איזה שהוא סיכום ביניים לגבי מה שנעשה עד עכשיו, ולנסות ולצפות את מה שצפוי לנו בעתיד.

מיכאל איתן: אני מבקש שהדיון כאן בוועדה לא יהיה המשך המאבק באמצעים אחרים, גם אם המאבק הוא לגיטימי.

מיכאל איתן: אני מבקש שהאווירה כאן תהיה אווירה עניינית של בירור הדברים, של בירור העובדות והמסקנות.

מיכאל איתן: מבחינת ועדת חוקה, חוק ומשפט, נקודת התצפית היא כפולה.

מיכאל איתן: הוועדה, מטבע הדברים, מסתכלת על עימות כזה בין מפגינים לממשלה מצידם של המפגינים, מתוך הצורך לשמור על זכויות האזרח, על זכות ההפגנה, על העקרונות הדמוקרטיים, אבל אסור לשכוח שוועדת החוקה, חוק ומשפט מחויבת לחוק, למשפט, והיא לא יכולה לעצום עיניים כאשר יש ניסיונות להשתמש בזכויות דמוקרטיות לגיטימיות כמבוא או כאמצעי דומיננטי על-מנת לבצע הפרות חוק ומעשים שמיועדים לסכל את החוק והחלטות לגיטימיות שהתקבלו.

מיכאל איתן: יש מקום לשינוי, יש מקום למאבק על שינוי, אבל השינוי צריך להתבצע בכנסת.

מיכאל איתן: אוי ואבוי למדינת ישראל אם תוכניות, חוקים יסוכלו שלא באמצעות רוב פרלמנטרי בכנסת, או החלטות ממשלה במקרים שבהם החוק מעניק לממשלה את האופציה לשקול ולקיים או לא לקיים נושאים מסוימים.

מיכאל איתן: יש לנו כאן בעיה שאני יודע היכן צריכים לעבור הקווים האדומים.

מיכאל איתן: אני מבין שכל אחד יכול לראות את הקווים זזים מעט לכיוון כזה או אחר, אבל אני לא חושב שיש סביב השולחן הזה איזה שהם חילוקי דעות ברמה העקרונית על מה שאמרתי.

מיכאל איתן: זכות המחאה, ההשפעה, ההפגנה, הלחץ על דעת הקהל, על המחוקק - הכל כן, אבל סיכול חוק באמצעות הפעלת אנשים נגד המשלה ונגד הכנסת שחוקקה את החוק- זה לא.

מיכאל איתן: אני רוצה לומר שבמסגרת הנושאים שטיפלנו בהם גם פתחנו קו חם לפניות של אזרחים שנפגעו.

מיכאל איתן: אני אישית ביקרתי במעשיהו, על מנת לראות את תנאי המעצר.

מיכאל איתן: ההתערבות של ועדת החוקה במרבית המקרים הייתה מועילה.

מיכאל איתן: גם גורמי הממשל שמעו את ההערות, תיקנו תיקונים.

מיכאל איתן: לא הכל, אבל היו מספר מקרים לא מועט שבהם הצלחנו להביא למחשבות שניות ולשינויים, בין השאר בתנאי המעצר.

מיכאל איתן: הנחיות שניתנו שונו בעקבות התערבות הוועדה.

מיכאל איתן: כל מלאכת אכיפת החוק כפי שבאה לידי ביטוי ראשוני בבקשות הממשלה שונו בחוק, הותאמו יותר למצב.

מיכאל איתן: היה לנו ניסיון חיובי גם בפעולות און-ליין, כאשר היו הפרות בוטות של המשטרה בזמן הפגנות על הזכות הדמוקרטית להפגין, לחלק חומר, להפיץ חומר.

מיכאל איתן: היינו מסוגלים בקו שפתחנו להתקשר לשי ניצן, משי ניצן זה עבר למשטרה ותוך כמה שעות ההגבלות שהוטלו על מפגינים בוטלו והם היו יכולים לחלק חומר.

מיכאל איתן: יש דברים שאני רואה אותם כדברים חיוביים, במיוחד את החלטת היועץ המשפטי שלא להגיש כתבי אישום אלא במקרים יוצאי דופן כמו עבירות ביטוי כשיש סכנה קרובה לוודאות שהעבירות האלו יכולות להביא למעשי אלימות ויש בהן פגיעה קשה ומיוחדת.

מיכאל איתן: אם היינו הולכים בקו הזה של להגיש כתבי אישום על עבירות ביטוי, חצי מדינה הייתה מתדיינת על עבירות כאלו ואחרות, גם מימין וגם משמאל.

מיכאל איתן: גם מספר המעצרים מול התופעות ההמוניות לא היה מוגזם.

מיכאל איתן: אני מצטער שיש אנשים שמחפשים דם.

מיכאל איתן: קראתי את ההתבטאות האומללה של אחד מחברי הכנסת, שלא יודע על מה הוא מדבר כאשר הוא מעודד אנשים לפעול – אומנם בדרכים משפטיות - כנגד מפגינים.

מיכאל איתן: יש לנו ביקורת קשה על האלימות של המשטרה.

מיכאל איתן: אני לא אומר שהאלימות הזאת היא נחלת הכלל במשטרה באירועים האלה - אני מגביל את עצמי לאירועים שקשורים בהינתקות - אבל החריגים לא מטופלים כמו שצריך.

מיכאל איתן: שמצידי ראש מח"ש יגיד שהכל שקר, שיגיד שהוא בדק והם הושעו.

מיכאל איתן: הסחבת האומללה הזאת מעוררת תחושה מאוד לא נעימה .

מיכאל איתן: כשאני בא למעשיהו, רואה ילדה בגובה קצת יותר מהשולחן הזה, שואל אותה למה היא עצורה, והיא אומרת לי: "אני עצורה על תקיפת שוטר", כשלעומת זאת בריונים גדולים - אני לא אגיד בריונים כי זה לא הוכח, אבל אנשים שמואשמים, ויש תמונות שאנחנו רואים - עוברים שבועות ושום דבר לא עושים להם, אז התחושה היא שיש מסר שמותר לעשות הכל.

מיכאל איתן: אני אסיים את חלקי כאן בקריאה.

מיכאל איתן: אנחנו ערב התנגשות פרובלמטית.

מיכאל איתן: אני לא בטוח ששני הצדדים מודעים לפוטנציאל של ההתנגשות.

מיכאל איתן: לצערי הרב, קראתי, ראיתי חומר שמדבר על כך שיש גורמים שבתוך ההפגנה הזאת מתכוונים לנקוט באמצעים גם כנגד שוטרים.

מיכאל איתן: אני חושש מאוד שהאמצעים האלה וההתארגנות לפעול נגד שוטרים - גם אם היא מוגבלת לפעולות שיש בהן אלימות אבל מוגבלת - עלולה לדרדר את המצב.

מיכאל איתן: אני לא יודע מה אני יכול לעשות, ואני לא יודע מה הוועדה צריכה לעשות, אבל תביאו כולכם בחשבון שצריכים לרגע אחד לעצור ולחשוב, לדבר עם ראשי מועצת יש"ע, ומכאן נדבר גם עם המשטרה.

מיכאל איתן: צריך לאפשר הפגנה, צריך להשקיע כוח גם בדבר שהממשלה לא רואה אותו כחיובי.

מיכאל איתן: הממשלה לא רואה הפגנות כחיוביות, זה טבעי, אבל אם למשטרה יש עשרות אלפי בני אדם בשביל לבצע את הפינוי, צריך להיות לה גם כוח אדם לאפשר הפגנות.

מיכאל איתן: זה יתרום בסופו של דבר ולא יקשה על פעולותיה.

מיכאל איתן: אם יינקטו אמצעים נגד שוטרים אלימים, זה יקל ולא יקשה.

מיכאל איתן: אני מקווה שמהישיבה הזאת נוכל גם לתרום את חלקנו, על מנת שמחר יישמר חופש ההפגנה, לאנשים תהיה תחושה שהמשטרה מגינה על חופש ההפגנה, שהשוטרים עושים אך ורק את חובתם, לא משתמשים באמצעים מוגזמים, ושראשי המפגינים, שהם חלק מההנהגה של המדינה הזאת, יבינו שבתוך המעשים שהם הולכים לעשות מחר יש פוטנציאל לאסון.

מיכאל איתן: שייקחו גם את זה בחשבון, שיגיעו להבנות ולהסכמות.

מיכאל איתן: תודה רבה.

איוב קרא: אדוני היושב-ראש, היועץ המשפטי, חבריי חברי הכנסת, אורחים נכבדים.

איוב קרא: צר לי, מיקי, שלא נכנסת לישיבה האחרונה שהייתה בנושא האלימות שהייתה עם השוטרים ברמת-גן.

איוב קרא: חבל שהטיפול שלהם, האגרסיביות שלהם וכל האלימות שהם גילו כלפי אזרחים, שכל מטרתם הייתה להפגין, לא עלו על סדר היום בדברים שלך שהעלית בפתח הישיבה.

איוב קרא: אני יודע שאחרי העתירה בבג"ץ יש כוונה במערכת המשטרתית להשהות את אותם שוטרים.

איוב קרא: אני מתפלא שעד שלא עלתה תלונה מתוך הוועדה לא השכילו או לא התכוונו לבדוק דברים.

איוב קרא: עד אתמול היה מו"מ.

איוב קרא: .

מיכאל איתן: גם אחרי התלונה זמן התגובה מזעזע.

מיכאל איתן: התקבלו כאן עדויות של שני אנשים על כך שבמשטרת רמת גן - ראינו גם סרטים מצולמים על חלק אחר של הפרשה – מפגין כבול באזיקים הוכנס לחדר והספיקו לראות איך מטיחים את הראש שלו בקיר, כאשר אחר כך הדלת נסגרה והוא יצא כולו חבול.

רוני בר-און: הפגנה על רקע תוכנית ההינתקות?

מיכאל איתן: כן.

מיכאל איתן: על מכות במקרים אחרים אנחנו נדון בפעם אחרת.

מיכאל איתן: גם זה לא חסר.

איוב קרא: אדוני היועץ המשפטי, הדברים שעלו בישיבה האחרונה בוועדת חוקה, חוק ומשפט היו מזעזעים מאוד.

איוב קרא: צר לי שהמערכת יוצאת נגד קבוצה מסוימת, לא בודקת את הצד השני.

איוב קרא: עלו פה ראיות מזעזעות.

איוב קרא: אני עוד לא ראיתי דבר כזה מאז שאני בבית הזה.

איוב קרא: עד שלא היה לחץ לבדוק את הדברים, גם המערכת לא התכוונה, לצערי, לבדוק את זה.

איוב קרא: זה מביא אותנו למצב שהמערכת המשפטית כאילו מגויסת לצד אחד - ככה הציבור מרגיש - ולא מתחשבת בצד השני, כולל דבריו של תת ניצב שחם, שבאו לידי ביטוי בברוטליות המילולית, בברוטליות האופרטיבית.

איוב קרא: הדבר הזה צריך להדיר שינה מעינינו.

איוב קרא: עם כל הכבוד, יש פה מדינה דמוקרטית שחופש הביטוי זה אלף בית של העניין.

איוב קרא: אפילו האגודה לזכויות האזרח הייתה בצד הזה של החשיבה שצריך לתת לחופש הביטוי למצות את עצמו.

איוב קרא: אנחנו ישבנו בישיבה עם ראש הממשלה כשלפתע העבירו לנו שרים הודעות על כך שאוטובוסים מבת-ים ומקרית שמונה נעצרים כאילו מישהו הולך לפגוע באיזה שהוא גורם, או לקרוא תיגר על משהו.

איוב קרא: אני הייתי בהפגנה.

איוב קרא: לא התכוונתי לרגע להיות בשום מקום אחר.

איוב קרא: היו רבים כמוני.

איוב קרא: אי אפשר לא לתת להליך הזה למצות את עצמו.

איוב קרא: לבוא ולעצור אוטובוסים זה דבר שלא היה במדינת ישראל.

מיכאל איתן: היה.

איוב קרא: בצורה שזה נעשה זה לא היה, שאנשים עוד לא התחילו לזוז והם כבר נעצרו כאילו הם הולכים לקרב בוויטנאם.

איוב קרא: זה גיוס חד צדדי.

איוב קרא: החמור ביותר, אדוני היועץ המשפטי, הוא שימוש בצה"ל.

איוב קרא: השימוש בצה"ל הוא דבר נורא.

איוב קרא: אני הייתי קצין בצה"ל, מעולם לא התעסקתי בנושא אזרחי.

איוב קרא: יש את משטרת ישראל.

איוב קרא: הובטח לנו שהשימוש בצה"ל לא יהיה נגד אזרחים, שהוא יהיה משני, שמי שיוביל יהיה בעצם משטרת ישראל, משמר הגבול.

איוב קרא: אנחנו רואים שיש שינויים מיום ליום בחשיבה או בהבטחות שהיו על ידי המערכת.

איוב קרא: אנחנו נכה על חטא כתוצאה מהדבר הזה.

איוב קרא: עושים את זה כשיש מצב של אלימות וניסיון הפיכה.

איוב קרא: אנחנו מצפים ממך, היועץ המשפטי.

איוב קרא: השם מני משדר כוח, אבל לא צריך להיות יסמנים.

איוב קרא: כל הציבור, כל עם ישראל מרגיש שאתה לא משתמש בעוצמה שיש לך בידיים.

איוב קרא: אני חושב שהמערכת המשפטית הופכת להיות מערכת משפחתית.

איוב קרא: ככה מרגיש הציבור.

איוב קרא: אני מקווה שדברי יילקחו בחשבון.

זהבה גלאון: אדוני היושב-ראש, אני מסכימה איתך מאוד שחברה דמוקרטית נבחנת בשאלה אם היא שומרת על זכות ההפגנה כי זאת זכות יסוד, אבל האם מה שאנחנו הולכים להיות לו עדים עכשיו הולכת להיות הפגנה?

זהבה גלאון: אני לא בטוחה, אדוני היושב-ראש, שאנחנו מדברים על הפגנה.

זהבה גלאון: אני חושבת שיש כאן כוונה מוצהרת.

זהבה גלאון: זה לא שאני חושבת, אני פשוט שומעת.

זהבה גלאון: שמעתי אתמול את פנחס ולרשטיין אומר ברייש גלי, בשידור, שיש כוונה מוצהרת של קבוצה של אנשים לסכל את תוכנית ההינתקות - תוכנית שהיא החלטה של ממשלה שהתקבלה כדת וכדין.

זהבה גלאון: לא מדובר פה על הפגנה.

זהבה גלאון: צריך לעשות הבחנה מאוד ברורה בין זכות להפגין.

זהבה גלאון: אנחנו הפגנו בזמנו נגד מלחמת לבנון.

זהבה גלאון: לא היינו חייבים להגיע לכיסופים, הלכנו לכיכר מלכי ישראל.

זהבה גלאון: מי שרוצה להפגין יכול למצוא את הדרכים.

מיכאל איתן: אבל היו כאלה שעמדו בשער הלבנון.

זהבה גלאון: מי שרוצה להפגין ולא מקבל אישור יכול ללכת לבית המשפט.

זהבה גלאון: לא במקרה לא הולכים פה לבית המשפט.

זהבה גלאון: מה היה האבסורד הגדול בהפגנה הקודמת?

זהבה גלאון: בהתחלה אמרו להם שלא ייתנו להם להגיע לאזור שדרות, אבל אז עצרו את האוטובוסים, שאני חושבת שזאת הייתה פעולה לא תקינה ולא מדתית כי הרי זה בכלל לא ייתכן שלא יאפשרו את חופש התנועה.

זהבה גלאון: אותו דבר גם עכשיו.

זהבה גלאון: אז נכנעו להם ונתנו להם להיכנס לכפר מימון.

זהבה גלאון: אותו דבר עכשיו.

זהבה גלאון: מי שרוצה להפגין יכול להגיד לפאתי שדרות או לכניסה לשדרות, אפשר לעצור אותו שם.

זהבה גלאון: כבר שמעתי עכשיו ברדיו שהולכים לאפשר את ההפגנה.

זהבה גלאון: הרי בסוף ייכנעו, אז בשביל מה צריך את כל הדבר הזה.

זהבה גלאון: אם הולכים להפגנה זה בסדר, אבל מכאן צריכה לצאת פנייה מאוד ברורה לראשי אותו ציבור שחושבים שהם באמצעים אלימים הולכים לסכל החלטה של ממשלה נבחרת, שלא יתנו יד למהלך שלהם.

זהבה גלאון: כשאני שומעת כאן טענות על המשטרה אני חושבת שצריך לבדוק אותן, אבל בעניין הזה יש לי גם פנייה ושאלה ליועץ המשפטי.

יצחק לוי: את שמעת אותם אומרים שהם ישתמשו באמצעים אלימים?

מיכאל איתן: התשובה היא כן.

יצחק לוי: מישהו אמר שהוא ירים יד על שוטר?

מיכאל איתן: התשובה היא כן.

מיכאל איתן: אני אראה לך הוכחה.

מיכאל איתן: לא אחד קורא לפעילות מאורגנת של אנשים שיבואו לשם עם אמצעים לפגוע בשוטרים.

יצחק לוי: ראשי יש"ע?

מיכאל איתן: אי לא יודע מי אלה אנשי יש"ע, אני רק יודע שאלה אנשים שמתכוונים להיות שם בהפגנה.

יצחק לוי: אם אתה יודע מי זה אז תעצור אותו לפני.

זהבה גלאון: ראיתי את ההפגנה הקודמת בטלוויזיה.

זהבה גלאון: חיילי צה"ל שעמדו שם היו הילדים שלנו, הילדים של חברים שלי והילדים של אחרים.

זהבה גלאון: חיילי צה"ל ראו את זה בטלוויזיה, לא הייתי צריכה לשמוע את זה מהם.

זהבה גלאון: הם חטפו גידופים, קללות ונאצות כמו יודן- נאציים ויודן- ראט.

זהבה גלאון: קיללו את הרב הצבאי הראשי.

זהבה גלאון: לא ראיתי שהיועץ המשפטי לממשלה נקט בהליכים נגד אף אחד מאותם אנשים, כנגד אף אחד מאותם מפגינים שהתנהגו באופן הזה לחיילי צה"ל.

זהבה גלאון: מה זה?

זהבה גלאון: הם צריכים לעמוד שם ולקבל את הנזיפות האלה, את הצעקות האלה ואת הקללות האלו?

זהבה גלאון: אנחנו יושבים כאן ובאים בתלונות על כך שהמשטרה מכה מפגינים.

זהבה גלאון: בצדק באים בתלונות כי המשטרה צריכה לנהוג בצורה אחרת, אבל למה לא נוקטים ולא פועלים כנגד אותם אלה שפועלים באופן הזה כנגד חיילים וכנגד כל מי שנמצא שם?

זהבה גלאון: אני חושבת שמערכת אכיפת החוק פועלת באופן סלקטיבי.

זהבה גלאון: שמעתי את היועץ מודיע אתמול שפותחים בחקירה כנגד אנשי הבית הלאומי שהציעו אלף דולר או אלף שקל לחיילים שיסרבו פקודה.

זהבה גלאון: חיילים מסרבים פקודה בגלל אלף דולר?

זהבה גלאון: אם הם מסרבים פקודה, הם מסרבים בגלל היבט אידיאולוגי.

זהבה גלאון: אלף דולר ישפיעו עליהם?

זהבה גלאון: מה זה חכמים נגד חלשים, אנשי הבית הלאומי, שאני חושבת שהם פועלים כארגון טרור והיה צריך להוציא אותם מחוץ לחוק?

זהבה גלאון: גם פניתי ליועץ בעניין הזה.

זהבה גלאון: למה לא פועלים נגד הרב שפירא שקורא לסירוב?

זהבה גלאון: אתם שולחים את החיילים לכלא, אבל רבנים שקוראים לסירוב.

זהבה גלאון: .

זהבה גלאון: שמעתי היום רב שאמר שחיילים שלא יסרבו פקודה וישתתפו בפינו ילקו בסרטן.

זהבה גלאון: אדוני היושב ראש, מי כמוך יודע שיש ערך לדברים של רבנים.

זהבה גלאון: חיילים קוראים בין השיטין, הם יודעים למה רבנים מתכוונים.

זהבה גלאון: המערכת כאן מאוד סלקטיבית.

זהבה גלאון: מה עם הרבנים המסיתים?

זהבה גלאון: לפני כמה ימים שמעתי שהיועץ המשפטי לממשלה החליט להעמיד לדין משמעתי את הרב דרוקמן מקרית מוצקין שקרא לפולסא דנורא כנגד ראש הממשלה.

זהבה גלאון: מה זה דין משמעתי?

זהבה גלאון: ראיתי את יוסי דהן לפני כמה שנים, כשהפרקליטות אומרת שהיא בכלל לא יודעת אם יש עבירה פלילית.

זהבה גלאון: אני זוכרת שאת אביגדור רסקין העמידו לפני כמה שנים לדין על פולסא דנורא.

זהבה גלאון: אמרו כבר שזאת עבירה פלילית.

זהבה גלאון: מתייחסים לזה כל כך בביטול.

זהבה גלאון: אפשר להגיד שזאת עבודת אלילים.

זהבה גלאון: יש כאן הסתה מאוד מפורשת כנגד ראש מממשלה.

זהבה גלאון: אתה אמרת שצריך לשמור על חופש הביטוי.

זהבה גלאון: מי כמוני חושבת שצריך לשמור על חופש הביטוי, אבל כשרבנים מסיתים - היינו בסרט הזה לפני 10 שנים.

זהבה גלאון: זה גובל בהתרת דם.

זהבה גלאון: אני רוצה לשמוע מהיועץ המשפטי לממשלה למה לא ממצים את הדין כנגד רבנים מסיתים, כנגד אנשי ציבור מסיתים, כנגד מי שמגדף חיילים, ולמה פועלים בכפפות של משי כנגד אותם גופים.

יורי שטרן: אני רוצה להודות לך, כבוד היושב-ראש, שכינסת את הישיבה הזאת למרות הפגרה.

יורי שטרן: אני חושב שהמכשיר היחידי שנשאר בדמוקרטיה הישראלית זה הכנסת.

יורי שטרן: לפני כשבועיים - לפחות שניים מהיושבים באולם הזה, חבר הכנסת יולי אדלשטיין, אסיר ציון לשעבר, ואנוכי - נקראנו על הבוקר לסייע בחיפושים אחרי ויטלי בובנובוי, איש מחשבים, אדם מבוגר, לא בריא שחי באחד היישובים בשומרון, שב6 בבוקר פרצה משטרה במדים אזרחיים לביתו, זרקה אותו ואת אשתו על הרצפה, וכשבא רופא זרקו אותו החוצה ועוד קיללו אותו כרוסי.

יורי שטרן: .

מיכאל איתן: אתה היית שם?

יורי שטרן: אלו העדויות שקיבלנו מהמעורבים שם.

מיכאל איתן: ב-6 בבוקר?

מיכאל איתן: כמה אנשים היו שם?

יורי שטרן: המשפחה הייתה, גם הרופא הגיע.

יורי שטרן: אנחנו מכירים את האנשים האלה שנים רבות, הם היו פעילי עלייה במוסקבה.

יורי שטרן: לקחו אותם, ללא צו מעצר.

יורי שטרן: אתם לא יודעים איך ביצעו את הפעולה הזאת, איך שעות לא ידעה המשפחה איפה הם נמצאים, למרות שהמשטרה ידעה איפה הם.

יורי שטרן: זה איש מחשבים שחשוד בכך שהוא תכנן את חסימות הכבישים.

יורי שטרן: הוא אדם שהיה אפשר להזמין אותו למשטרה ולעשות את הכל בצורה רגילה, בצורה נורמאלית.

יורי שטרן: באותו יום פורסם שהשב"כ מתחיל לחקור את מארגני חסימות הכבישים.

יורי שטרן: המשטרה הצבאית והשירותים הסודיים, בהכשרה של היועץ המשפטי לממשלה, מתחילים להיכנס לסוגייה של התנגדות פוליטית.

יורי שטרן: הרגשתי שאני חוזר לברית המועצות.

יורי שטרן: אלה סימנים ברורים מאוד של משטר דיכוי פוליטי, שהמשטרה ושירותי הביטחון החשאיים עוברים על החוק, מתחילים להפוך את עצמם.

יורי שטרן: .

מיכאל איתן: מה קרה איתו?

יורי שטרן: הוא שוחרר.

יורי שטרן: אנחנו מסרנו את הערבות שלנו לבית המשפט.

יורי שטרן: הוא לא שוחרר מיידית, אלא כעבור יום.

יורי שטרן: מאז לא היה שום דבר.

יורי שטרן: זה עלה לו בבריאות.

יורי שטרן: הרופא ביקש לקרוא לאמבולנס, אבל זרקו אותו פשוט החוצה.

יורי שטרן: כשהמשטרה החשאית נכנסת לפעולה דרך מארגני פעילות פוליטית אופוזיציונית, כשהמשטרה עוצרת מפגינים בתחילת דרכם להפגנה.

יורי שטרן: .

יורי שטרן: היא לא עוצרת אותם איפה שהם יכולים להפריע לצבא כמו בכיסופים או במקומות כאלה, שזה המנדט של המשטרה, אלא עוצרת אותם בתחילת דרכם.

יורי שטרן: במקביל למחאות האלה יש את מחאתם של המורים נגד מסקנות ועדת דברת.

יורי שטרן: מישהו חשב לעצור את המורים מלשבות?

יורי שטרן: מישהו חשב לעצור את המורים מלמחות נגד התוכנית הזאת?

יורי שטרן: יש פה ניסיון לסכל את התוכנית שהממשלה אימצה בתחום החינוך.

יורי שטרן: מישהו בכלל מפעיל שב"כ בשביל זה?

יורי שטרן: מדובר פה בפעילות פוליטית.

זהבה גלאון: מה אתה משווה?

זהבה גלאון: זה דומה?

יורי שטרן: אני כן משווה.

קולט אביטל: מישהו מאיים שם להרוג את ראש הממשלה?

יורי שטרן: מי שמאיים להרוג את ראש הממשלה אלה פרובוקטורים של המשטרה ושל השב"כ.

יורי שטרן: אם יש כאלה שהם לא אז תעצרו אותם, תעמידו אותם לדין.

יורי שטרן: התוכנית ההרסנית הזאת הורסת תוך כדי גם את הדמוקרטיה הישראלית.

יורי שטרן: אני רוצה לפנות ליועץ המשפטי לממשלה, מני מזוז.

יורי שטרן: אם אתה בא לתפקיד הזה בשביל להכשיר את השימוש בשב"כ נגד אופוזיציה פוליטית, את השימוש במשטרה נגד המפגינים שכל כוונתם למחות נגד מדיניות הממשלה, אתה בעצם מכשיר את הדיקטטורה בארץ ועליך להתפטר.

יורי שטרן: אין לך מקום במערכת אם אתה בא להכשיר את הדיקטטורה בארץ.

אליעזר סילס: ביום המדובר הייתה צריכה להיות הפגנה או התאספות של קבוצה של אנשים בנתיבות.

אליעזר סילס: אני עליתי על אוטובוס בבת ים, כאשר כעבור נסיעה של 20 מטרים הגיעו שוטרים, עצרו את האוטובוס.

אליעזר סילס: כששאלנו במה מדובר, הם אמרו לנו לשתוק ולעמוד בצד.

אליעזר סילס: הם לקחו את מפתחות האוטובוס.

מיכאל איתן: מה זאת אומרת לקחו את מפתחות האוטובוס?

מיכאל איתן: הנהג נתן להם.

אליעזר סילס: לא.

אליעזר סילס: השוטר משך את מפתחות האוטובוס מהסוויץ' אחרי שהאוטובוס הגיע לחנייה.

אליעזר סילס: הוא לקח את רשיון הנהיגה של הנהג ואמר לנו: "אתם תעמדו פה".

אליעזר סילס: כששאלנו במה מדובר, אם יש עבירת תעבורה, אז הוא אמר לנו: "אני לא משיב לכם בכלל".

אליעזר סילס: כעבור זמן הוא התרצה.

אליעזר סילס: התחלנו לעשות טלפונים.

אליעזר סילס: אני פניתי לאנשים שאני מכיר, לחברי כנסת שצריכים לשמור על הדמוקרטיה שלי.

אליעזר סילס: כעבור זמן אומר לי השוטר: "אני יודע שאני מבצע פעולה בלתי חוקית, אבל אני לא מבצע פעולה בלתי חוקית בעליל.

אליעזר סילס: אם הייתי מבצע פעולה בלתי חוקית בעליל, לא הייתי מבצע אותה".

אליעזר סילס: שמו של השוטר הוא שי קורן.

אליעזר סילס: כעבור שעה וחצי שעיכבו אותנו במקום, שהגיעו לשם גם תקשורת, החליטו להחזיר את מפתחות המכונית ואת רשיונות הנהיגה.

אליעזר סילס: אמרו לנהגים: "אסור לכם לאסוף את הנוסעים, תחזרו לחברת ההסעות או הביתה.

אליעזר סילס: אתם לכיוון דרום לא נוסעים".

אליעזר סילס: אני לא מתכוון ולא התכוונתי לעשות שום מהלך של כניסה לשטח שהוכרז על ידי אלוף הפיקוד כשטח צבאי סגור.

אליעזר סילס: כל מה שאני והאנשים האחרים שהיו איתי רצו לעשות - והיו שם עשרות רבות של אנשים - זה להגיע לנתיבות ולהביע מחאה על מה שמתקיים.

אליעזר סילס: אם אתם חושבים שההפגנה היא בלתי חוקית תפרקו את הבמות, תעצרו את מארגני ההפגנה.

אליעזר סילס: אני לא חייל של ורלשטיין או של אף אחד אחר, אני בא ועושה את מה שאני מבין, כלומר מתכוון להגיע לשדרות.

אליעזר סילס: אני מבטיח לך שאני לא הולך לפרוץ את הגדר במעבר כיסופים.

אליעזר סילס: למה מונעים ממני להגיע לשדרות?

אריה אנגלמן: אלמלא לא הייתי חווה את הדברים לא הייתי מאמין שדבר כזה קיים במציאות.

אריה אנגלמן: ביום שני לפני שבועיים הייתי במרכז העיר פתח תקווה, איפה שרחבת העירייה.

אריה אנגלמן: שם יש עצרות, הפגנות.

אריה אנגלמן: ברחבת העירייה חנו האוטובוסים.

אריה אנגלמן: לא הייתה שם ניידת אחת ולא שתיים, אלא כמה ניידות של מג"ב ושל המשטרה.

אריה אנגלמן: כל אוטובוס שהגיע סולק מהמקום באיומים.

אריה אנגלמן: כשהנהג מפחד הוא מייד בורח, הוא לא רוצה להסתבך עם המשטרה.

אריה אנגלמן: עמדו כמה מאות אנשים במרכז העיר, ברחבת העירייה וחיכו.

אריה אנגלמן: אני הייתי שם ותפסתי פיקוד על העניין.

אריה אנגלמן: מי שהיה אחראי מטעם המשטרה היה השוטר דוד כהן, סגן ניצב.

אריה אנגלמן: כששאלו אותו למספר האישי שלו, הוא היה מאוד עצבני, מאוד אגרסיבי, הוא אמר: "אני לא אתן לכם לצאת מפה".

אריה אנגלמן: מי הם האנשים שעומדים שם?

אריה אנגלמן: משפחות, נשים הרות, ילדים קטנים, תינוקות.

אריה אנגלמן: כולם עומדים בשמש.

אריה אנגלמן: .

קולט אביטל: למה צריך להביא תינוקות להפגנות?

אריה אנגלמן: כי אנחנו מאמינים בזה.

אריה אנגלמן: אלה הערכים שלנו.

אריה אנגלמן: נקודה אחת הייתה העניין של האלימות.

אריה אנגלמן: הגיעו משפחות עם רכבים.

אריה אנגלמן: אותו מפקד משטרה שהיה אחראי רץ מרכב לרכב בעצבים ובפרעות ואמר: "תעוף מפה", עד שרכב אחד אפילו פחד לעצור ופשוט פנה לרחוב צדדי.

אריה אנגלמן: השוטר רץ אחריו, תפס את הנהג, חנק אותו לעיני אנשים.

אריה אנגלמן: ראיתי שמפה לא נצא, אז אמרתי לאנשים: שמעו, בואו ניסע באופן אישי.

אריה אנגלמן: מי שיש לו רכב פרטי ייסע ברכב פרטי.

אריה אנגלמן: מי שלא, ייסע ברכב ציבורי או במוניות.

אריה אנגלמן: הלכנו קבוצה של כמה עשרות אנשים למוניות 51 - קו של מוניות מפתח תקווה לתל-אביב.

אריה אנגלמן: אמרתי שכשנגיע לתל אביב יהיה יותר קל להגיע לנתיבות.

אריה אנגלמן: הלכנו כמה עשרות אנשים הליכה של 6,7 דקות למוניות מס' 51.

אריה אנגלמן: אחרי שאנחנו ממלאים את המוניות מגיעה בפראות ניידת של מג"ב וקופצים אנשי מג"ב לתוך המוניות וצועקים על הנהג: "אתה מעוכב".

אריה אנגלמן: אמרו לו להביא רשיונות.

אריה אנגלמן: אני שומע שהוא אומר לנהג: "תן לי רשימה של כל האנשים שיושבים באוטו".

אריה אנגלמן: אמרתי לעצמי: ריבונו של עולם, אני נוסע לתל-אביב בקו 51 אני צריך להיות ברשימה של המשטרה?

אריה אנגלמן: אני איזה פושע מסוכן?

אריה אנגלמן: הנהג היה המום.

אריה אנגלמן: כשהוא שאל את איש מג"ב: "מה, אני עובד אצלך?", הוא אמר: "לא, אתה תעשה מיד רשימה של כל האנשים ברכב".

אריה אנגלמן: ראיתי שמפה אני לא יוצא, אז אמרתי לאנשים לקפוץ מהמונית וללכת.

אריה אנגלמן: כשירדנו מהמונית קצין המג"ב הסתכל עלינו בתדהמה.

אריה אנגלמן: התחלנו ללכת ברח' פינסקר בפתח תקווה, כדי שנוכל לתפוס את המוניות על הדרך, לא בנקודת המוצא.

אריה אנגלמן: הניידות מלוות אותנו במרכז פתח תקווה.

אריה אנגלמן: אנחנו הולכים והניידות איתנו.

אריה אנגלמן: מג"ב ומשטרה.

אריה אנגלמן: ראינו שזה לא עסק, אז אמרתי לאנשים: בואו נסתתר מתחת לבניינים.

אריה אנגלמן: אנחנו עומדים בבניין והם מחכים.

אריה אנגלמן: אנחנו עוברים לבניין אחר, אבל הם לא יודעים איפה אנחנו.

אריה אנגלמן: עברנו בין הבניינים כמו ילדים קטנים.

אריה אנגלמן: היו שם אנשים מכובדים.

אריה אנגלמן: הזמנו בטלפון מוניות לרחובות צדדיים.

אריה אנגלמן: אמרו לנו: "אנחנו לוקחים אתכם אבל תסגרו את הוילונות שלא יראו אתכם".

אריה אנגלמן: טוב, סגרנו את הווילונות.

אריה אנגלמן: ככה הגענו לתחנה מרכזית תל-אביב.

אריה אנגלמן: משם הגענו בתחבורה ציבורית ובכל מיני דרכים לנתיבות.

אריה אנגלמן: זה סיפור המעשה.

ראובן רוזנבלט: אני חבר כפר מימון קרוב ל50 שנה, מאז שכפר מימון נוסד על ידי גרעין נח"ל.

ראובן רוזנבלט: שירתנו בצבא, בננו שירתו בצבא וגם נכדנו שירתו בצבא.

ראובן רוזנבלט: 40 אלף איש הורשו להגיע לכפר מימון.

ראובן רוזנבלט: פתחנו את הדלתות שלנו.

ראובן רוזנבלט: קיימנו את מצוות הכנסת אורחים של אברהם אבינו בכך ש180 חברים קיבלו 40 אלף איש בתוך היישוב.

ראובן רוזנבלט: זה חטאנו.

ראובן רוזנבלט: כשעליתי בבוקר על איזו גבעה נוצר לי פצע כאזרח מדינת ישראל.

ראובן רוזנבלט: אני לא אשכח את זה כל החיים שלי.

ראובן רוזנבלט: 15 אלף חיילים ו5000 שוטרים מקיפים את כבר מימון, כשאין יוצא ואין בא.

ראובן רוזנבלט: מחזה אימים.

ראובן רוזנבלט: אין לי הגדרה אחרת לעניין הזה.

ראובן רוזנבלט: אני חושב ששליחת צבא נגד הפגנה פוליטית והקפת יישוב אזרחי על ידי צבא - יישוב שנמצא מחוץ לשטח הצבאי שהוכרז על ידי צה"ל - זה דבר - תסלחו על הביטוי - שמוביל לקראת התפתחות של פשיזם במדינת ישראל.

ראובן רוזנבלט: אותם חיילים מחוץ לגדרות של היישובים עלו בצורה ברוטאלית על שטחים חקלאיים, דרסו מערכות השקייה, דרסו שטחים מעובדים, קשרו סוסים, עקרו מוטות של עצים בשביל להקים לעצמם סככות צל, הפכו מטעי פרי לייצור מכלאות ציבוריות, עשו ונדילזם שלא יתואר בשטחים של הכפר.

יצחק לוי: ללא רשות.

ראובן רוזנבלט: אילו היו מבקשים מאיזה מרכז משק או חבר שינחה אותם איפה יש דרכים שאפשר לבוא עם הרכבים בלי לרמוס, אז תוך חצי שעה אפשר היה לארגן את זה.

ראובן רוזנבלט: הם פשוט נכנסו בצורה ברוטאלית, ללא אבחנה, ורמסו כל דבר.

ראובן רוזנבלט: אני לא מסוגל לשכוח את המחזה הזה, כי גם אני שירתתי בצבא, גם הנכדים שלי משרתים בצבא.

ראובן רוזנבלט: לא ייתכן שחיילי צה"ל יתנהגו ככה.

ראובן רוזנבלט: ההתנהגות שלהם נובעת מכל העניין.

ראובן רוזנבלט: .

ראובן רוזנבלט: שמענו בתקשורת את אותם דברים של אותו קצין משטרה.

ראובן רוזנבלט: אני רוצה לסיים בעדות קטנה שלי, כדי שתבינו מה התרחש כאן.

ראובן רוזנבלט: אני חולה סכרת – ואני לא בא להתלונן פה.

ראובן רוזנבלט: שילמתי 5000 שקל להשתתף באיזו סדנא נגד מחלת סכרת שהתקיימה באופקים.

ראובן רוזנבלט: באותו יום שלישי מפורסם, התקיימה הפגישה האחרונה של הסדנא הזאת.

ראובן רוזנבלט: הלכתי בכוונה לשערים האחוריים של כפר מימון, איפה שלא היה אחרי קהל שמסוגל לפרוץ.

ראובן רוזנבלט: התחננתי בשלושה שערים לקציני צה"ל שיתנו לי לנסוע לאופקים יחד עם אשתי לסדנא נגד סכרת, ששילמתי עבורה ממיטב כספי.

ראובן רוזנבלט: מעל לראש היה הליקופטר.

ראובן רוזנבלט: ביקשתי שיעכבו אחרי ויראו לאן אני נוסע.

ראובן רוזנבלט: לא נתנו לי לצאת, והפסדתי את הסדנא הזאת.

ראובן רוזנבלט: עשרות חברים מהכפר לא הגיעו למקומות עבודה, לא הגיעו לכל מיני מקומות, למרות שהצגנו תעודות של חברי כפר מימון.

ראובן רוזנבלט: אמרו לנו אחר כך השוטרים שחברי כפר מימון היו יכולים לצאת.

ראובן רוזנבלט: זה לא נכון.

ראובן רוזנבלט: היו שעות שאפשרו לצאת, היו שעות שלא.

ראובן רוזנבלט: אני אישית הפסדתי את אותה סדנא, הלכו לי לטמיון 5000 שקל.

ראובן רוזנבלט: זאת רק דוגמה אחת של מה שהתרחש שם.

ראובן רוזנבלט: הפצע של חברי כפר מימון וכל מי שהיה שם לא יישכח כל החיים, שאזרח רואה את צבא ההגנה לישראל מופעל נגדו, ששומעים ברקע פצ"מרים נופלים על שדרות והחיילים במקום לרדוף אחרי המחבלים בעזה, מקיפים את כפר מימון בטבעת חנק שלא נותנת לאזרחים לצאת.

מיכאל איתן: אדוני היועץ, הייתי מבקש דברי הסבר והתייחסות לעניין האקטואלי של ההפגנה מחר.

מני מזוז: אני רוצה להודות ליושב-ראש על היוזמה לקיים את הדיונים שערכה ועדת החוקה בראשותו.

מני מזוז: אנחנו ראינו בזה ורואים בזה זירה חשובה לשמוע דברים ולברר דברים, גם אם שמענו דברים לא נעימים ולא מעט דברים דמגוגיים.

מני מזוז: היה חשוב לשמוע דברים, והיה חשוב ללבן דברים.

מני מזוז: השתתפנו ברצון רב , בעיקר מר שי ניצן שיושב לימיני, בכל ישיבות הוועדה.

מני מזוז: נושא של תוכנית ההינתקות מזמן לחברה הישראלית בכלל - למערכת אכיפת החוק בפרט - אתגר מסוג שאני חושב שלא התמודדנו איתו בעבר, אתגר מסוג שמערכת אכיפת החוק לא ערוכה ולא מיועדת להתמודד עם שכמותו, כי הוא מערב, לצד היבטים של אכיפת חוק, היבטים פוליטיים, היבטים ציבוריים בהיקף ובקנה מידה רחב מאוד.

מני מזוז: זה חייב ומחייב אותנו לנקוט או לשקול התנהגות או התייחסות באמות מידה קצת שונות מדרכי האכיפה הרגילות.

מני מזוז: במפגש ראשון שערכתי עם אנשי מועצת יש"ע לפי כ10 חודשים, הצבתי מבחינתנו מספר עקרונות או דרכי פעולה שהנחו אותנו במהלך הדברים.

מני מזוז: אני רואה תפקיד כפול בהתייחסות לכל המאבק בתוכנית ההינתקות.

מני מזוז: מצד אחד, התפקיד שלנו הוא להבטיח את אכפת החוק, ומצד שני התפקיד שלנו גם להבטיח שמי שמתנגד לתוכנית ההינתקות יוכל להביע את דעותיו, למחות, להסתייג ולהתנגד בדרכים המקובלות בחברה דמוקרטית.

מני מזוז: בא במידה שמתפקידנו לפעול לאכיפת החוק, כך מתפקידנו להגן על חופש הביטוי וחופש המחאה של מי שמתנגדים להינתקות.

מני מזוז: השניות הזאת לא פשוטה, כי היא מציבה אותנו במצב שאנחנו שומעים ביקורת משני הצדדים.

מני מזוז: אני מקבל את זה בהבנה, כי אני חושב שזה בלתי נמנע.

מני מזוז: יש מי שחושב שמערכת אכיפת החוק לא עושה את מה שהיא חייבת לעשות, שהיא צריכה לפתוח בחקירות ולהעמיד לדין רבנים, אנשי ציבור וכל מי שמתבטא התבטאות חריפה וחורגת.

מני מזוז: יש והיו הרבה מאוד התבטאויות חריגות שאולי, באמות מידה פורמאליות, אפשר בהחלט לראות בהן דברים שמצדיקים פתיחה בחקירה.

מני מזוז: אנחנו שומעים גם דברים מהכיוון השני, שמערכת אכיפת החוק או המערכת המשפטית בכלל פועלת מתוך מוטיבציה פוליטית, נרתמת לעזרת הממשלה.

מני מזוז: אני מצר על הביטויים משני הצדדים.

מני מזוז: לא התכוונתי בעבר, ואין לי כוונה בעתיד, להיות מושפע מהביטויים מהצד הזה או מהביטויים מהצד השני.

מני מזוז: אני לא מכיר פתרונות קסם שמאפשרים להשיג את כל המטרות כולן מכל הצדדים .

מני מזוז: חייבים לפעול בנושא הזה מתוך איזה שהוא איזון, מתוך איזו שהיא רגישות.

מני מזוז: הגדרתי את המשימה שעומדת בפנינו כמשימה של ניהול סיכונים במציאות של חוסר ודאות, במציאות של משתנים רבים.

מני מזוז: אנחנו חייבים להיות זהירים בהפעלת כלים של הפעלת החוק מצד אחד, ולהיות זהירים ולעמוד על קוויים אדומים, מצד שני .

מני מזוז: הקווים האדומים שבזמנו הגדרתי והצגתי לאנשי מועצת יש"ע ולאנשים נוספים מבין מנהיגי ההתנגדות לתוכנית ההינתקות היו אלימות ונושאים של המרדה.

מני מזוז: המרדה - דה-לגיטימציה של מערכות השלטון, של החלטות של רשויות השלטון.

מני מזוז: מכאן אנחנו עלולים להתדרדר בקלות רבה.

מני מזוז: שילוב של דה-לגיטימציה עם אלימות זה מתכון כמעט ודאי לגלישה לאנרכיה, לפירוק המסגרות החברתיות הדמוקרטיות שבהן אנחנו חיים.

מני מזוז: החברה הישראלית היא חברה מלאת ניגודים, מלאת ויכוחים.

מני מזוז: לכל צד ולכל קבוצה בציבור הישראלי יש את הנושא שקרוב מאוד לליבם, שהם יוכלו למצוא לו את הצידוקים המוסריים או האחרים כדי לנקוט באותם אמצעים של אלימות ובאותם אמצעים של אי ציות לחוק.

מני מזוז: זה מתכון בטוח להתפרקות חברתית.

מני מזוז: נדמה לי שבראייה לאחור, למיטב הבנתי, אנחנו כמערכת אכיפת החוק עמדנו ביעדים שהגדרנו לעצמנו.

מני מזוז: הפעלנו באופן מאוד מתון את מערכת אכיפת החוק נגד כל עבירות של ביטוי.

מני מזוז: לאורך כל השנה האחרונה נקטנו במעט מאוד צעדים או בהפעלה של מערכת אכיפת החוק בתחומים של ביטוי, למרות, כפי שציינתי קודם, שהיו הרבה ביטויים קשים, הרבה ביטויים שהיה ניתן לראות בהם מבחינה פורמאלית עבירה על החוק, הסתה לאלימות, הסתה לאי ציות, הסתה לסרבנות.

מני מזוז: זה לא דבר קל.

מני מזוז: מצד שני, עמדנו בתוקף על אכיפת החוק בהיבטים של אלימות.

מני מזוז: אנשים נעצרו, הוגשו כתבי אישום.

מני מזוז: במקרים חמורים - אומנם מעטים - אנשים גם נעצרו עד תום ההליכים.

מני מזוז: הופגנה יד קשה כאשר פעולות המחאה גלשו למעשי אלימות מסוגים שונים.

מני מזוז: כמה מילים על כפר מימון ועל העצרת שצפויה מחר.

מני מזוז: מדברים על חופש ביטוי מצד אחד, אבל מצד שני לא מסתירים שהדברים לא מתחילים - בוודאי לא מסתיימים - בחופש ביטוי.

מני מזוז: לא מדברים על מידע מודיעיני.

מני מזוז: גם בהפגנה או בעצרת בשבוע הקודם בכפר מימון, נתיבות, וגם בעצרת המתוכננת מחר בשדרות, יש הצהרה ברורה של המארגנים - לא של השוליים, ולא במידע מודיעיני כזה או אחר - ועדויות בכתב ובעל פה של המארגנים שהמטרה היא לא עצרת של חופש ביטוי.

מני מזוז: המטרה של העצרת ושל מבצע הארגון הזה הוא להיכנס לתוך גוש קטיף, לחדור לשטח האסור על מנת לסכל את ביצוע תוכנית ההינתקות.

מני מזוז: זאת אמירה הצהרתית שלא הוסתרה.

מני מזוז: המשטרה הודיעה גם בפעם הקודמת וגם הפעם בצורה ברורה ביותר, שאם המארגנים יצהירו שלאחר קיום העצרת הם התפזרו חזרה ולא יפעלו לצעידה לכיוון גוש קטיף, לכיוון רצועת עזה, המשטרה תאפשר להם את קיום ההפגנה.

מני מזוז: המארגנים מסרבים להצהיר שכך הם ייעשו.

מני מזוז: המארגנים גם סירבו בפעם הקודמת להצהיר שכך הם יעשו.

מני מזוז: לא מדובר רק בנטל על המשטרה.

מני מזוז: ההנחיה שלנו למשטרה הייתה - למרות שבסופו של דבר העצרת וההפגנה היו לא חוקיות, לא ניתנה להן רשיון, הן לא תואמו, לא נקבעו תנאים - לאפשר את קיום העצרת וההפגנה עד גבול אי סיכון, עד הגבול שבו המשטרה וצה"ל מעריכים שלא יוכלו למנוע את הצעדה של האנשים לתוך גוש קטיף, לתוך הרצועה.

מני מזוז: שם לא מדובר על חופש ביטוי, שם לא מדובר על דמוקרטיה, שם מדובר על אי דמוקרטיה, שם מדובר על פעולה לא חוקית ברמה הקולקטיבית, ברמה ששום מערכת דמוקרטית בשום מדינה לא יכולה לקבל.

מני מזוז: הדיבורים על מרתין לוטר קינג וכל מיני דיבורים כאלה - מי שאומר אותם או שהוא אומר דברים שהוא יודע שהם לא נכונים, או שהוא לא יודע על מה שהוא מדבר.

מני מזוז: אין שום קשר שבעולם בין דברים של מרתין לוטר קינג או גנדי למה שמצהירים שמתכוונים לעשות.

מני מזוז: מה שמצהירים שמתכוונים לעשות זה למנוע בכוח, ובכוח זה לא חייב להיות להרביץ לשוטרים וחיילים.

מני מזוז: גם להצעיד עשרות אלפי אנשים דרך מחסומים ודרך גדרות, כאשר בדרך מנחים אנשים שכל אחד לוקח מוט של אוהל של החיילים וצועד בכוח לתוך שטח אסור, מתוך הנחה שמערכת הביטחון לא תוכל לפנות עשרות אלפי אנשים, זה סיכול בכוח של החלטות של רשויות המדינה המוסמכות.

מני מזוז: זה לא חופש ביטוי, זה לא חופש הפגנה.

מני מזוז: לכל הדיבורים על העניין הזה אין קשר למציאות.

מני מזוז: למי שרוצה לקיים הפגנה ניתנות כל האפשרויות שבעולם.

מני מזוז: אני כבר לא מדבר על לקיים הפגנה בירושלים או בתל-אביב, שזה לכאורה המקום הנכון לקיים את חופש הביטוי.

מני מזוז: זה מרכז הארץ, פה נמצא רוב הציבור, פה נמצאות רוב האוזניים של אזרחי מדינת ישראל והעיניים בשביל לראות.

מני מזוז: המשטרה הייתה מוכנה לאפשר, ועדיין מוכנה לאפשר, הפגנה ועצרת גם באזור הדרום, תוך התחייבות של המארגנים שההפגנה תישאר הפגנה והעצרת תישאר עצרת.

מני מזוז: אם לא מוכנים להתחייב לעניין הזה, אז לא רק מותר אלא חובתה של המשטרה למנוע את הפרת החוק, ומותר לה לעשות את זה אם אין דרך אחרת גם על ידי עצירת אוטובוסים בפתח תקווה, גם על ידי עצירת אוטובוסים בקריית שמונה.

מני מזוז: זאת לא הדרך המועדפת.

מני מזוז: זאת לא הדרך הראשונה ולא השנייה, היא האמצעי האחרון.

מני מזוז: אבל אם זה האמצעי היחיד, מותר למשטרה לעשות את זה.

מני מזוז: הוגשה עתירה לבג"ץ בעניין הזה.

מני מזוז: אנחנו הגשנו תשובה מפורטת.

מני מזוז: אנחנו מזמינים את כל מי שחושב שזה לא חוקי לפנות לבתי המשפט.

מני מזוז: זה הפורום היחידי במדינה דמוקרטית להחליט מה חוקי ומה לא חוקי, לא הצהרות של חברי כנסת שאני לא יודע מה ההכשרה המשפטית שלהם לתת הצהרות כאלו ואחרות על חוקיות של דברים.

מני מזוז: היו דיבורים על אלימות שוטרים.

מני מזוז: אני לא מכיר את הפרטים.

מני מזוז: כל תלונה על אלימות של שוטרים או חיילים תיבדק ללא סייג.

מני מזוז: החקירה לגבי האירוע שהזכיר יושב-ראש הוועדה נפתחה ביוזמת מח"ש, לא לפי פנייה או תלונה של מי שהיה מעורב שם.

יצחק לוי: פה בוועדה זה נאמר.

שי ניצן: מנהל מח"ש אמר לכם בוועדה שהחקירה נפתחה מיוזמתו יומיים לפני כן, כאשר הוא מזמין את המתלונן לבוא למסור עדות.

מיכאל איתן: מה זה משנה מתי נפתחה החקירה, משנה שעד לרגע זה אין ממצאים.

מיכאל איתן: מה שאמרת עכשיו זאת מריחה, אני לא מקבל את זה.

מיכאל איתן: זאת בושה למדינת ישראל שאני עכשיו שבועיים או שלושה אחרי שהתחילה חקירה, עם עדויות כל כך ברורות, שומע שיש חקירה.

מיכאל איתן: עד מתי תהיה החקירה?

מיכאל איתן: עד שנה הבאה?

מיכאל איתן: גם לגבי הילדה בת 14 אתה אומר שיש חקירה?

מיכאל איתן: לקחת אותה מיד למעצר עד תום ההליכים.

מיכאל איתן: יש האשמות כאלה קשות.

מיכאל איתן: טוב שאתה לא שולח אותי לנציב תלונות הציבור, כפי ששלחו אותי.

יורי שטרן: 97% מחקירות השוטרים בנושא אלימות נגמרות בכלום.

מיכאל איתן: אני מבטא גם את זהבה גלאון כשאני אומר שדבר כזה לא יכול להיות במדינת ישראל.

מיכאל איתן: לא יכול להיות שמכים אדם עם אזיקים - עוד יושבת שם מזכירה כאילו זה משרד - הדלת פתוחה ורואים מבחוץ שמטיחים לו את הראש בקיר.

מיכאל איתן: יש האשמות של העדים.

מיכאל איתן: בא אדם, מגיש עם עו"ד תלונה למח"ש, ואני שומע שחוקרים.

מיכאל איתן: כשאני מצלצל אליהם לשאול, אז האחראי על החקירה אומר: "אני לא יכול למצוא את השוטרים כי הם עסוקים בהינתקות".

אליעזר כהן: ארגוני זכויות אדם צועקים פה נגד.

אליעזר כהן: אם היה מדובר בילדים ערבים הם היו מצדיקים את מה שאומרים.

אליעזר כהן: אתם זכויות אדם?

אליעזר כהן: אתם בשביל זכויות של ערבים.

מיכאל איתן: חבר הכנסת כהן, אתה עושה מעשה עוול.

מיכאל איתן: לילה ישבה פה והגנה על הזכויות שלהם.

אליעזר כהן: הם מגינים רק על ילדים ערבים.

מיכאל איתן: לילה ישבה כאן שעות כדי להגן על הזכויות של המפגינים ושל המתנגדים.

אליעזר כהן: הילדים האלה עדיין בבית סוהר.

מיכאל איתן: מה אתה רוצה ממנה?

מני מזוז: החקירה בעניין הזה, כפי שנמסר לי, היא בהליכי סיום.

מני מזוז: אני שמח שהיושב-ראש כועס שהחקירה לא מסתיימת בשבועיים-שלושה.

מני מזוז: גם אני כועס לפעמים.

מני מזוז: אם המציאות הייתה שחקירות של חשודים גם בדברים אחרים היו מסתיימות בשבועיים-שלושה, אני חושב שהיה מקום לכעס.

מיכאל איתן: אבל את החשודים האחרים אתם מחזיקים בבית סוהר.

מיכאל איתן: השוטרים האלה ממשיכים להרביץ מכות.

מיכאל איתן: מה אתה משווה?

מיכאל איתן: השוטרים האלימים ממשיכים להרביץ מכות, כשהכל בחסות החוק.

איתן כבל: מיקי, צריך לחקור את זה.

איתן כבל: אם הייתה בעיה רק אצל אנשי ימין והיו חולפים שבועיים ולא הייתה תשובה.

איתן כבל: .

יצחק לוי: תשהה אותם עד סוף ההליכים.

מיכאל איתן: נעשה כאן ניסיון להשוות בין דברים שאין להשוות ביניהם.

מיכאל איתן: כאשר יש אדם שהוא חשוד באלימות, שמים אותו קודם כל בבית סוהר, משחררים אותו בערבות אם צריך, ואם לא, אז עוצרים אותו עד תום ההליכים.

מיכאל איתן: בינתיים מגינים על החברה מפניו.

מיכאל איתן: כאשר יש שוטר שנחשד באלימות אז אין זמן לחכות עד שתסתיים כל החקירה, צריך לקחת הליך מהיר כדי לבדוק.

מיכאל איתן: אם הדברים לא נכונים על פניהם, צריך לבוא ולהגיד אחרי שבוע שאין שום בסיס לטענה.

מיכאל איתן: אם יש בסיס, מיד צריך להגיד: אדוני, תלך הביתה לשבוע, אנחנו נמשיך בחקירה.

מיכאל איתן: אתה בינתיים לא מסתובב ולא משתתף בפעולות כי מצאנו ראיות נגדך.

מיכאל איתן: זה הגנה על הציבור.

מיכאל איתן: לצערנו, זאת לא תופעה חד-פעמית.

זהבה גלאון: לא שמעתי שקופצים כשמרביצים למפגינים בבילעין.

זהבה גלאון: לא ראיתי את הלהט הזה.

זהבה גלאון: אגב, אני לא חושבת שזה בסדר.

מיכאל איתן: אני שומע דברים גבוהים על שלטון החוק ועל הצורך שכולם יקיימו את החוק, אבל כשזה נוגע לרשויות אכיפת החוק שם נעצר העניין.

מני מזוז: עברו בסך הכל שלושה שבועות.

מני מזוז: אתה תשמע עדכון משי ניצן על התקדמות החקירה.

מני מזוז: זה לא דומה לאדם שנעצר בזמן אמת באירוע, כי אז יודעים מי הוא והוא מובא לשופט להארכת מעצר או לשחרור בערבות.

מני מזוז: אני לא מכיר הרבה חקירות שמסתיימות בכמה ימים.

מני מזוז: אתה ויושב-ראש הוועדה לביקורת המדינה לשעבר יודעים שלא מדובר ב-3 תלונות בשנה.

מני מזוז: מח"ש חוקרת אלפי תלונות בשנה.

מני מזוז: אני מניח שאף אחד לא חושב, לא מבקש ולא מצפה שבכל תלונה נגד שוטר שתוגש יושהה השוטר מכוח התלונה, כי אחרת אפשר מחר לסגור את המשטרה, וגם מחר יהיו מוגשות 20 אלף תלונות כדי להבטיח שלא יהיה פינוי בעוד שבועיים.

מיכאל איתן: אף אחד לא ביקש השהייה תוך דקה, אבל השהייה תוך 24 שעות יכולה להיות.

מיכאל איתן: תלוי בטיב הראיות.

מיכאל איתן: ראיתי בעיניים שלי עדות מצולמת של שוטר מכניס את האצבעות שלו לתוך נחיריים של אדם שעליו יושבים שני שוטרים.

מיכאל איתן: אני לא צריך בשביל זה חודשים.

מיכאל איתן: אני לא רוצה להרשיע אותו, אבל צריך להשהות אותו, צריך להגיד לו: אתה בינתיים לא יכול להתעסק עם אנשים.

מיכאל איתן: אם זה היה אזרח שהיה עושה את זה לשוטר, הוא היה כבר מזמן בבית סוהר, לא היית אומר שצריך לחקור .

מיכאל איתן: למה לשוטרים יש הגנה כזאת?

מיכאל איתן: זאת ההשחתה הכי גדולה שיכולה להיות.

מיכאל איתן: הם מכתימים את כל המשטרה.

מיכאל איתן: מה שאתה אומר זאת הגנה לא מוצדקת.

מיכאל איתן: אתם מקלקלים למשטרה.

מיכאל איתן: אתם מקלקלים להפגנה שתהיה.

מיכאל איתן: אתם מכניסים רעל לתוך אנשים.

מיכאל איתן: מה היה יפה במערכת אם הייתם אומרים: בדקנו, השוטר היה בסדר, אנחנו לא עושים כלום, או: בדקנו, השוטר נהג שלא כהלכה, הוא מושהה עד שיבורר המקרה.

מיכאל איתן: כך הייתם מחזקים את המערכת.

מיכאל איתן: אתם מחלישים את הכוח המוסרי שלה.

מיכאל איתן: מה שאתה אומר לי עכשיו, עם כל הכבוד, זאת בושה לדמוקרטיה שלנו.

קריאה: השוטרים קיבלו הבטחה שלא יוגש נגדם שום משפט.

מיכאל איתן: החקירה תימשך ותימשך ותימשך.

מיכאל איתן: איפה השוטרים שהיכו?

מיכאל איתן: מה אם אחר כך יסתבר שהם לא בסדר?

מיכאל איתן: הם יכו עוד?

איתן כבל: מיקי, זה לא הוגן.

איתן כבל: דיונים על מח"ש קיימנו למכביר בוועדה הזאת.

איתן כבל: זה לא הוגן להכניס את הכל תחת קונטקסט כאילו המשטרה כולה אנשי שמאל.

איתן כבל: פתאום הסיפור הופך להיות מח"ש.

איתן כבל: צופה מהצד יכול לחשוב שכל הבעיות שיש לנו היום זה הטיפול של ה-3 שבועות בבחור מרמת גן, שאני חושב שאם היה מעשה שלא ייעשה צריך לטפל בו וזה חמור מאוד בכל קנה מידה.

איתן כבל: זה לא משנה אם זה ימין או שמאל.

איתן כבל: אתה לא שם לב שחצי דיון זה רק על זה.

מני מזוז: למרות כל מה שנאמר ההנחיה הברורה והחד משמעית היא שכל מעשה אלימות של שוטר יטופל במלוא חומרת המתבקש.

מני מזוז: היום, כמו אתמול או כמו לפני שנה, אין מדיניות, לא הייתה מדיניות ולא תהיה מדיניות שונה או אחרת שמקלה ראש באלימות של שוטרים.

מני מזוז: מח"ש התארגנה כמו יחידות אחרות, עם צוותים מיוחדים לתקופת ההינתקות שיוצבו באזור הדרום על מנת להקל על קבלת תלונות.

מני מזוז: התלונות ייבדקו במלוא הרצינות.

מני מזוז: אין שום הנחייה ושום הבטחה.

מני מזוז: .

קריאה: יש.

קריאה: אני דיברתי עם שוטרים שאמרו לי בפירוש שאמרו להם שהם מוגנים מכל תביעות משפטיות.

קריאה: שוטר אמר לי את זה.

קריאה: מה אתה מספר לי סיפורים?

מני מזוז: אף שוטר ואף חייל לא קיבל שום הבטחה ושום הצהרה ושום חסינות מפני תלונה על מעשה אלימות שיתבצע.

מני מזוז: כל תלונה תיחקר ברצינות.

שי ניצן: הסביר היועץ המשפטי לממשלה את הבסיס המשפטי שנמצא בהרחבה בפני בית המשפט בנוגע לאוטובוסים.

שי ניצן: היו עתירות בעניין הזה.

שי ניצן: בניגוד למה שאמר חבר הכנסת קרא, זאת לא הפעם ראשונה.

שי ניצן: גם לפני 10 שנים נעשה שימוש באותו דבר.

בנימין אלון: ובית משפט מחה נגד זה?

שי ניצן: מדובר בזמן ההפגנות של תנועת "זו ארצנו", שהובילו עשרות אוטובוסים כדי לחסום את ירושלים.

שי ניצן: המשטרה עצרה אוטובוסים הרחק מירושלים.

שי ניצן: הוגשה עתירה נגד זה.

שי ניצן: אני לא יודע מה מקורות הידע של חבר הכנסת אלון, אבל בית המשפט העליון בעתירה שאני הופעתי בה אמר לעותרים את דעתו והם משכו את העתירה.

בנימין אלון: בפסק הדין בנושא המרדה של "זו ארצנו" יש מחאה נגד המשטרה.

שי ניצן: עדין יש קצת הבדל בין בית משפט שלום בירושלים, שנתן את פסק הדין ב"זו ארצנו", לבין בית המשפט העליון.

שי ניצן: בית המשפט העליון קבע את מה שאמרתי.

שי ניצן: הוא שכנע את העותרים שכדאי להם למשוך את עתירתם.

יורי שטרן: זה לא לזכותו של בג"ץ.

שי ניצן: הדבר לא נקבע לפי קונצנזוס.

שי ניצן: המשטרה צריכה למנוע עבירות.

שי ניצן: זה הבסיס המשפטי.

שי ניצן: לעיתים סוגרים מקומות כמו את הר הבית אם מעריכים שהגעת עשרות אלפים יכולה לגרום להתפרעויות.

שי ניצן: לא צריך לחכות עד שעבריין מגיע למקום העבירה ורק אז, אלא מותר - אם אין ברירה אחרת, כמו שאמר היועץ המשפטי לממשלה - למנוע את זה לפני.

בנימין אלון: האם אתם מראש לא מניחים שזה דמוקרטי?

בנימין אלון: אתם מראש אומרים שזאת המרדה?

שי ניצן: לא.

מני מזוז: המארגנים אומרים שהם לא יסתפקו בעצרת.

שי ניצן: אני לא מכיר את אדון סילס.

שי ניצן: אם הוא אומר שהוא רק רצה להשתתף בעצרת בנתיבות אני בוודאי מאמין לו, אבל צריך לזכור שזה לא עובד ככה.

שי ניצן: אתה לא חייל של ולרשטיין כפי שהגדרת, אבל המארגנים אומרים: "אנחנו נזרים עשרות אלפים".

שי ניצן: זה בכלל לא הוגדר כעצרת, זה הוגדר כמצעד לגוש קטיף במגמה לסכל את תוכנית ההינתקות.

מיכאל איתן: עדי מינץ, מה החלק שלך בארגון ההפגנות האלו?

עדי מינץ: אני חבר הנהלת מועצת יש"ע, אני שותף איתם בדיונים שלפני וגם במהלך.

מיכאל איתן: אתה חלק מהמארגנים?

עדי מינץ: כן.

מיכאל איתן: אנחנו שמענו את היועץ המשפטי ואת סגן פרקליט המדינה אומרים שיש להם ציטוטים בכתב של המארגנים על כך שההפגנה הזאת היא מבוא או אמצעי או חלק ממהלך שנועד להמשיך במצעד לכיוון גוש קטיף על מנת לסכל את תוכנית ההינתקות.

עדי מינץ: הטרמינולוגיה שבה אנחנו נוקטים היא לא סיכול תוכנית ההינתקות, אלא ביטול תוכנית ההינתקות.

עדי מינץ: אתה לכאורה תשאל מה ההבדל, אבל ההבדל הוא תהומי.

עדי מינץ: המשמעות של סיכול היא שיש קבוצה בחברה הישראלית - וזה לא משנה כרגע אם מדובר ברוב או במיעוט - שפועלת נגד צה"ל, נגד המשטרה, נגד המדינה כדי לסכל את ההחלטות.

עדי מינץ: פה לא מדובר בסיכול, אלא בהבאת עשרות אלפי אנשים לכיוון גוש קטיף, כאשר הם נוטלים על עצמם מגבלות חריפות מאוד של אי אלימות.

מיכאל איתן: במסגרת הפעילות הזאת נאמר לאנשים לקחת מספריים, לקחת מקלות.

מיכאל איתן: יש עניין של הפגנה, ויש את מה שקורה אחרי ההפגנה.

מיכאל איתן: נאמר כאן במפורש שאם המארגנים יאמרו: אנחנו מבקשים בתום ההפגנה מהקהל להתפזר, ואיש איש ילך לביתו - אתם לא אחראים מה יהיה, אם איזה מישהו לא ילך לביתו – המשטרה והיועץ המשפטי יראו בכך..

מיכאל איתן: למה זה לא יכול להיות מקובל?

מיכאל איתן: בתוך האנשים המארגנים או בקרב השותפים הבלתי פורמאליים יש קריאות לנקוט באמצעים שונים, חלקם אפילו הרבה מעבר למה שאתה אומר.

מיכאל איתן: אני לא אזכיר אותם על-מנת לא להלהיט את הרוחות.

עדי מינץ: מועצת יש"ע לא קראה להביא מגזרי תיל או לקחת את המוטות של המחנה ברעים.

עדי מינץ: זה שאתם לוקחים או אפילו היועץ המשפטי לוקח קריאות בשוליים והופך אותם לקריאות של מנהיגות זה דבר חמור.

עדי מינץ: כאשר דיברת מקודם על מרתין לוטר קינג, אז זה בדיוק מה שהוא עשה.

עדי מינץ: תאמין לי שלמדתי וקראתי את המשנה שלו.

עדי מינץ: הוא קרא לשחורים לעלות על אוטובוסים של לבנים.

עדי מינץ: זאת הייתה הפרת חוק.

עדי מינץ: מדובר פה בחוק שמציב שטח צבאי סגור.

עדי מינץ: בעיננו החוק הזה הוא לא מוסרי, הוא לא צודק.

עדי מינץ: אנחנו קוראים להפר את החוק הזה.

עדי מינץ: כל דמוקרטיה מערבית מאפשרת הפרת חוק מסוג כזה, כשהמטרה היא ביטול תוכנית ההינתקות.

עדי מינץ: הכוונה היא באמצעים דמוקרטיים.

עדי מינץ: כאשר יתאספו עשרות אלפים למקום אחד אני בטוח שהחברה הישראלית ונבחרי הציבור, שחלקם יושבים פה, יתעוררו ויבינו שאי אפשר לעשות את המעשה הנורא הזה, אי אפשר להמשיך בו.

עדי מינץ: הם יחזרו חזרה לריבון, כשהריבון ישנה וידרוש לחזור אל העם.

עדי מינץ: הוא ידרוש לחזור לבחירות, ידרוש לחזור למשאל עם.

עדי מינץ: זאת המטרה.

עדי מינץ: אני מקווה שהטרמינולוגיה הזאת ברורה, כי היא קריטית.

מיכאל איתן: אני מניח שאתה אומר את הדברים האלה לא מהשפה אל החוץ, אלא כי אתה מאמין בהם.

מיכאל איתן: נניח שיהיה לך חומר מודיעיני שבתוך הקבוצות האלו - אתה רוצה להגיע עד הסף, זאת זכותך - יש סכנה לאובדן שליטה, ואתה יודע שעלולה להיות שפיכות דמים והדבר הזה עלול, במיוחד בנסיבות שנמצאים באזור שהוא אזור מבחינה ביטחונית בעייתי.

מיכאל איתן: .

מיכאל איתן: אני קראתי אתמול לממשלה לאשר את ההפגנה בשדרות.

מיכאל איתן: קמתי היום בבוקר, אחרי שראיתי דברים מסוימים, ואמרתי שאולי אפשר להתפשר על מקום אחר.

מיכאל איתן: כולנו לוקחים אחריות.

מיכאל איתן: חס וחלילה יש סיכוי.

מיכאל איתן: אף אחד לא יכול להגיד שאדם סביר לא יכול להעלות בדעתו שייפול קאסם על ההפגנה.

מיכאל איתן: אני לא פונה למשטרה או לממשלה אלא לעצמי.

מיכאל איתן: שאלתי את עצמי אם הייתי בסדר כשאמרתי שצריך לאפשר..

מיכאל איתן: הדמוקרטיה יותר חשובה מההינתקות.

מיכאל איתן: כך אמרתי ואני אומר גם עכשיו, למרות שאני תומך בהינתקות.

מיכאל איתן: אני מגיע לעניין של האמצעים.

מיכאל איתן: נניח שיש לך מידע או חשש.

מיכאל איתן: האם זה לא צודק מבחינתך שתגיד: רגע אחד, אני לא אקח סיכון, אני אעביר את זה לאופקים, לאשקלון.

מיכאל איתן: אני לא אלך עד למקום בגלל איום חיצוני שיכול להיות או מכיוון שאני אגרום לעימות כזה שאני לא רוצה בו מול המשטרה שתעמוד שם ולא תיתן.

מיכאל איתן: .

מיכאל איתן: אתה גם מצדיק את המשטרה ואת החיילים שעומדים שם, כי אתה אומר שלמפגינים מותר להפר את החוק, כאשר המשטרה היא זאת שמחויבת לשמור על החוק.

מיכאל איתן: זאת השאלה שלי אליך, לא למשטרה.

עדי מינץ: אנחנו עשינו בכפר מימון מאמץ עליון.

עדי מינץ: כולם יודעים שבתוך ה-40 אלף היו כ-2000 איש שלא בדיוק היו אנשים של מועצת יש"ע, לא בדיוק תמכו ודגלו בקו של מועצת יש"ע.

עדי מינץ: הם רצו קו יותר אלים.

עדי מינץ: מכיוון שמועצת יש"ע החליטה על הקו הזה, בגיבוי כל הרבנים שהיו בכפר מימון, אז כפינו אותו על כל הציבור.

עדי מינץ: העמידו הרבה מאוד אנשים שישבו מסביב וחצצו בין החיילים והמשטרה.

עדי מינץ: אנחנו נעשה מאמץ דומה ועליון כדי שמעשים מהסוג שאתה מדבר עליהם לא יקרו.

עדי מינץ: להגיד שאני מבטיח 100% הצלחה אני לא יכול להגיד, אבל אם לא תאפשרו את סוג המאבק הזה שעליו אנחנו מדברים, סוג המאבק השני יהיה הרבה יותר חריף והרבה יותר קשה לדמוקרטיה הישראלית.

זהבה גלאון: מהלכים עלינו אימים עכשיו.

עדי מינץ: אני לא מהלך אימים, אני פשוט חי בתוך עמי.

עדי מינץ: כדי להגן על הדמוקרטיה הישראלית חייבים לאפשר סוג מאבק מהסוג שאני מדבר עליו, שזה מאבק לא אלים.

עדי מינץ: זה נכון שאנחנו מפרים את החוק הזה של שטח צבאי סגור.

עדי מינץ: אני בטוח שבסופו של דבר הריבון יתעשת ולא יבצע את המהלך הזה.

עדי מינץ: לגבי הקאסמים בשדרות.

עדי מינץ: ראש הממשלה הבטיח שההינתקות לא תהיה תחת אש.

עדי מינץ: אנחנו סומכים על ראש הממשלה.

שי ניצן: יש שני נושאים של הפרת חוק, לא צריך לערבב.

שי ניצן: קודם כל, מועצת יש"ע היא לא הגוף היחיד שפועל בשטח.

שי ניצן: אפשר לראות באתר הבית הלאומי, שהוא גוף גדול שהצליח להניע אלפי אנשים לחסימות צירים, קריאה לנצל את המצעד לתוך גוש קטיף, לבצע מעשים שמועצת יש"ע לא קראה לעשות אותם.

שי ניצן: הם קראו להביא מגזרי תיל כדי לפרוץ את הגדרות.

שי ניצן: אגב, בעצרת בנתיבות נעצרו אנשים עם עשרות - אם לא מאות - מגזרי תיל, עם מכשירים לחתוך צמיגים, עם כל מיני נינג'ות.

שי ניצן: המשטרה לא יכולה להתחשב רק במועצת יש"ע, היא מוכרחה להיערך גם נגד תנועות שמבחינתה "תפסו טרמפ" ומבחינתנו זה איום שצריך להתחשב בו.

שי ניצן: אם גוף רציני שהוציא אלפים קורא לבצע מעשים ולפזר נינג'ות, אז איך שלא מסתכלים על זה זה מעשה חמור ביותר שיכול לסכן חיי אדם.

שי ניצן: מוכרחים להתמודד מולו.

שי ניצן: באתר של מועצת יש"ע, שאני מניח שהוא לא מייצג את השוליים - שלחתי להביא את הכרוז שחולק בכל בתי הכנסת – כתוב: "רקע ומטרה של יום פקודה.

שי ניצן: בעקבות הכוונה לסגור את גוש קטיף וגוש יישובי צפון השומרון, לא נוכל לעמוד מנגד.

שי ניצן: עלינו להפעיל רבבות אנשים במגוון של פעילויות, אשר כולן מוכוונות אל גושי היישובים קטיף וצפון השומרון.

שי ניצן: יום פקודה איננו עוד הפגנה, הוא פעולה רחבה למניעת פשע הגירוש באמצעות יצירת מציאות חדשה - מציאות בה נעשית פעולת מלחמה ברחבי הארץ, עם פעולה לעצירת מכונת הגירוש.

שי ניצן: שניהם ביחד, ורק שניהם ביחד, יביאו להפלת המהפך הפוליטי-ציבורי ולביטול התוכנית .

שי ניצן: המטרה: לעצור את תוכנית ההינתקות ולבטל גזירת הגירוש באמצעות הנעת המונים לגוש קטיף.

שי ניצן: " הדבר השני שמעניין לראות: "כוחות ומשימות.

שי ניצן: התוכנית מיועדת לכלל הציבור.

שי ניצן: לכל אחד יש תפקיד, וכל אחד יכול להשתתף.

שי ניצן: סוגי הכוחות.

שי ניצן: מעגל הצולחים לכיוון הגוש, ומעגל המפגינים.

שי ניצן: בשלב ראשון יופעל רק מעגל הצולחים לכיוון הגוש.

שי ניצן: אנשים ייכנסו לפעולה.

שי ניצן: כוחות מעגל הצולחים.

שי ניצן: המשימה: הגעה לגוש.

שי ניצן: הגעה לנקודת הכינוס בנתיבות, השתתפות בעצרת ותפילה, צעידה לכיוון גוף קטיף.

שי ניצן: כוחות מעגל המיוחדים.

שי ניצן: המשימה: פעולות לוגיסטיות, ניסיונות להעברת האנשים ברכבי שטח או ברגל לתוך הגוש.

שי ניצן: אין לי ספק שמר סילס רצה רק לבוא להפגנה בנתיבות, אבל המשטרה לא יכולה לפעול רק על פי אדון סילס.

בנימין אלון: לזה אתה קורא המרדה?

בנימין אלון: זאת לא המרדה.

שי ניצן: אין שום ספק שאם המארגנים, שהם הקובעים, היו מתחייבים שזאת רק הפגנה, לא רוצים לנצל את זה כדי להפר הפרת חוק גלויה שמטרתה ליצור מציאות חדשה שלא ניתן יהיה לפנות ולקיים את החוק, זה היה סיפור אחר, אבל כל עוד מדובר בכוונה מוצהרת, אז חובתה של המשטרה למנוע.

בנימין אלון: זה אנטי דמוקרטי מה שאתם מדברים.

בנימין אלון: יהיו בחירות, יהיה מהפך ואז יצטרכו להדיח את מי שצריך להדיח.

זהבה גלאון: יש איומים פה.

זהבה גלאון: אתה מאיים על היועץ המשפטי שהוא יודח אחרי הבחירות?

זהבה גלאון: זה מה שאמרת עכשיו.

זהבה גלאון: מיקי איתן, זה מאוד חמור.

מיכאל איתן: אחד המבחנים של עבירות ביטוי זה הסכנה שלעבירה הזאת יש ודאות קרובה.

מיכאל איתן: איזו ודאות יש למה שהוא אומר?

מיכאל איתן: הוא מדבר על הליכה לבחירות.

מיכאל איתן: הוא ילך לבחירות, אבל בסוף הוא יקבל 2 מנדטים.

זהבה גלאון: הוא לא אמר את זה.

זהבה גלאון: אל תקל בזה ראש, זה מספיק חמור.

בנימין אלון: כל עניינם של חברי כנסת באופוזיציה זה להביא לבחירות.

בנימין אלון: לקרוא לזה המרדה?

בנימין אלון: היא, שתמיד אמרה את זה, ויש הצעת חוק שלה לבטל את ההמרדה של קרמניצר.

בנימין אלון: .

בנימין אלון: היום את שוכחת את זה לגמרי.

זהבה גלאון: זה נוהל קבוע אצלכם.

שי ניצן: התיאור שתיארת, הרב אנגלמן, הוא תיאור שלא צריך להיות מומחה למשפטים בשביל להבין שהוא בלתי סביר בעליל.

שי ניצן: כל מי שיושב כאן בוועדה יודע שאי אפשר לבוא לכאן ולהגיד: אני לא יכול לעשות שום דבר.

שי ניצן: לי יש עניין שהאנשים יגישו תלונות על דברים כאלה, מן הטעם שלא סביר בעליל התנהגות כזאת.

שי ניצן: הייתה הוראה לעצור אוטובוסים.

שי ניצן: המרדף שאתה תיארת.

שי ניצן: .

אליעזר סילס: בכל הארץ היה ככה.

שי ניצן: ניתנה הוראה לשוטרים לעצור אוטובוסים.

שי ניצן: אי אפשר לעשות השוואה בין זה לבין מה שתיארת.

שי ניצן: האם הגשת תלונה?

שי ניצן: זה נחמד או לא נחמד לבוא לכאן, זה חשוב במישור הציבורי לבוא לכאן, אבל אם רוצים לטפל ברצינות צריך להגיש תלונה.

מיכאל איתן: יש קו לוועדת החוקה.

מיכאל איתן: אנחנו מטפלים בדברים האלה.

מיכאל איתן: היו מקרים שיכולנו לפתור.

קולט אביטל: ישראלים הטוענים שהם אחים שלי, מכינים מדים של אסירים ממחנות ריכוז עם טלאי צהוב כדי להשתמש בהם ביום הפינוי.

קולט אביטל: ישראלים הטוענים שהם אחים שלי, משתמשים בחופשי בסוג ביטויים אנטישמיים שאילו היינו בחו"ל היינו דורשים שהמערכת המשפטית באותה מדינה תעמיד אותם לדין.

קולט אביטל: אני מבקשת לדעת מה אתם מתכוונים לעשות בנושא הזה.

קולט אביטל: יש במדינה הזאת הרבה מאוד ניצולי שואה שכשהם רואים את זה נגרם להם סבל רב מאוד.

קולט אביטל: האם החסינות חלה על חבר כנסת שאומר לציבור לא לציית לחוק ושהוא בעצמו לא יציית לחוק?

קולט אביטל: מה חוות דעתך המקצועית בנושא הזה?

קולט אביטל: אני מדברת על אתמול בערב, חבר כנסת בערוץ הראשון אומר לציבור: "אני מבקש מכם לא לציית לחוק, ואני עצמי לא מציית לחוק".

איתן כבל: כשאתם תוקפים את אריאל שרון זאת הבעיה שלכם, כי אתם הבאתם אותו לאן שהבאתם.

איתן כבל: זאת הפוליטיקה.

איתן כבל: זה נשמע מופרך לחלוטין, כאילו נוצרה איזו קונספירציה נגד היועץ המשפטי, נגד הרמטכ"ל, נגד השב"כ, נגד כל המשתתפים בפעולות השיטור והחיילים שמגיעים לבצע את ההנחיות שראשי הצבא וההנהגה הפוליטית הטילו עליהם.

איתן כבל: לא צריך להיסחף עכשיו לגמרי ולייצר מצב כאילו כולם התארגנו כאיש אחד לעשות מעשה אחד שהוא לפעול נגדכם.

איתן כבל: השאלה מה הם גבולות חופש הביטוי.

איתן כבל: גם אני לא אוהב - ואני אומר את זה כמאזין - חלק מהתיאורים, חלק מהסיטואציות שמתקיימים כתוצאה מהאירועים שאנחנו נקלעים אליהם.

איתן כבל: אני אומר את זה כדמוקרט.

איתן כבל: צריך שתינתן האפשרות לחופש ביטוי.

איתן כבל: אני אומר את זה גם כמי שלעיתים נמצא בצד השני.

איתן כבל: אני לא רוצה להגיד להבדיל או לא להבדיל, אבל אדוני היועץ, עכשיו הם מרגישים את מה שמרגישים בצד השני כל יום, שנים על גבי שנים, כשאומרים: "אנחנו רק רוצים לעבור".

איתן כבל: אני מתייחס מנקודת מבט של דמוקרט.

איתן כבל: כשאני נתקל במצבים אחרים, שהוא רוצה רק ללכת כדי שאשתו תוכל ללדת, שהוא רוצה רק לטפל בעצמו.

איתן כבל: .

איתן כבל: למה המערכת נאלצת לתת הנחיות כאלה?

איתן כבל: אלו הנחיות קשות.

איתן כבל: אני אומר לכם את זה גם כחייל מילואים שלפעמים עומד במחסום וליבי נכמר.

איתן כבל: אתה לעולם לא יודע כשההנחיה הכוללת היא להתפוצץ.

איתן כבל: אתה מאבד את הכיוון, כי אתה לא יודע אם זה בא מילד או מילדה, אתה לא יודע מה הגבולות ומה היכולות של ראשי יש"ע.

עדי מינץ: איתן, תחזור בך מההשוואה הזאת.

איתן כבל: אני לא משווה, אני רק מייצר סיטואציות שמתקיימות במדינה הזאת שנים על גבי שנים.

איתן כבל: כשאתה נמצא כמפקד מחלקה במשטרה או בצבא אתה לא יודע מי נמצא לפניך.

איתן כבל: כשאתה מדבר על פולסא דנורא, אז כבר היו מקרים, היו אירועים.

איתן כבל: אני אומר לך, הרב בני אלון – ואני מכבד אותך למרות דעותיך – שכשרבנים מדברים - ואני בא משם, אתה יודע את זה - העוצמה והכוח שלהם היא לעין ארוך מכל פקודה, היא לעין ארוך יותר חזקה ומשפיעה על תלמידיהם ועל מי שמקשיב להם יותר מכל הנחייה.

איתן כבל: הבעיה היא לא אם אתה או עדי מינץ או אפילו ורלרשטיין, אלא מה אומרים אותם רבנים.

איתן כבל: מה יותר חשוב?

איתן כבל: מה יותר מקודש?

איתן כבל: זה לא היכולת שלכם.

איתן כבל: אני הייתי שם.

איתן כבל: אני מקבל מכתבים מהר"מים שלי.

איתן כבל: אני לא רוצה להגיד ואני לא רוצה להזכיר ולהכניס את זה אפילו, ואני לעולם לא אזכיר זאת, אני לא אגיד את השמות, אבל הבעיה שלכם היא באותה נקודת זמן של האם ההלכה גוברת או חוק המדינה גובר.

בנימין אלון: מה זה קשור?

איתן כבל: ועוד איך זה קשור, כי בסוף מה שמכריע הוא האם מדובר על כל הקהל הקדוש שהוא יפעל והוא יעשה.

איתן כבל: לא נדרשת לעיתים יותר מיד אחת כדי שהכל יתפוצץ והכל יתרסק.

איתן כבל: אתם מזה מתעלמים.

איתן כבל: כשמדברים על מאבק לגיטימי אני איתכם, כמו כל הפגנה שאנחנו מבצעים וגם אתם, אבל כשאתה מדבר על סיכול ההינתקות - שאף אחד לא יטעה, אנחנו בתוך עמנו יושבים, אנחנו לא מזימבבוואה, אני פוגש את השכנים שלי בראש העין, ואני פוגש את החברים שלי במקומות אחרים - אז אין לכם שום יכולת לשלוט בקבוצות הקיצוניות בתוככם.

מני מזוז: אני חושב שהנושא של שימוש בסמלי שואה זה דבר חמור ומגונה.

מני מזוז: השואה לא שייכת לקבוצה כזאת או אחרת.

מני מזוז: עצם השימוש בסמלי שואה הוא מרכיב קיצוני של תהליך שאני חושב שדווקא ראשי הציבור חייבים להיות מאוד מודאגים ממנו.

מני מזוז: זהו תהליך חריף של ניכור של ציבור מאוד גדול, של ציבור שבמשך עשרות שנים הדגל שלו היה הקשר, החיבור למדינה ולכל מה שקורה במדינה הזאת.

מני מזוז: הם לא יוכלו לכבות את השאלטר הזה בעוד חודש או חודשיים.

מני מזוז: זה לא דבר שאפשר לשנות ביום.

מני מזוז: זה תהליך מנטלי.

מני מזוז: כאשר הוא קורה לא אצל אנשים בני 50 או 60 אלא אצל ילדים בני 14,18,16, זה נזק לדורות שהם לא יוכלו לשלוט בו.

בנימין אלון: מה זה קשור לשואה?

מני מזוז: השימוש בסמלי שואה בהקשר הזה הוא ההקצנה.

מני מזוז: .

יצחק לוי: כמה אנשים השתמשו בסמלי שואה?

יצחק לוי: אנחנו מדברים על שוליים שבשוליים, שלצערי הרב מקבלים תקשורת.

זהבה גלאון: אתם נותנים לזה לגיטימציה.

יצחק לוי: מי נותן לגיטימציה?

מני מזוז: השימוש בסמלי שואה נעשה בכל מיני דרכים.

מני מזוז: לא צריך לחזור לטלאי הכתום, למספר על היד או לאמירות יודן-ראט.

מני מזוז: גם כשרבנים משתמשים בביטויים כמו "טיהור אתני", "מכונת גירוש", "פשע נגד האנושות" אז זה לא תלוש.

מני מזוז: הם עובדים ברמה אחרת כי אולי ילד בן 12 לא עושה את הקישור, אבל אנשים יותר מבוגרים עושים את הקישור.

מני מזוז: הדברים באים כל פעם מכיוון אחר, לא רק על ידי השוליים.

מני מזוז: זאת הדוגמה הקיצונית לתהליך שלא עומד בפני עצמו.

מני מזוז: כשילדה בת 16 שנעצרה בחסימות הכבישים אומרת: "אני הרגשתי כמו עולי הגרדום".

מני מזוז: .

בנימין אלון: ככה היא הרגישה.

מני מזוז: אני מאמין לה שכך היא הרגישה.

בנימין אלון: אתם נותנים לה תחושה כזאת.

בנימין אלון: אתה מאשים אותנו?

מני מזוז: כן.

מיכאל איתן: אני מבקש שאתה, היועץ המשפטי, תהיה מעורב בכל המגעים, שתעשה כל מה שאתה יכול על מנת לאפשר את ההפגנה, שתיקח סיכונים מבחינה זו שתמתחו עד כמה שאתם יכולים את היכולת לאפשר את הבעת הדעה.

מיכאל איתן: אם צריך לשים מחסומים, אם צריך להציב שוטרים, תציבו אותם על מנת שאפשר יהיה לקיים את ההפגנה.

מיכאל איתן: אל תגידו שמאחר ואתם פוסלים את ההפגנה אתם לוקחים את הכלים הכי קלים למנוע אותה.

מיכאל איתן: יחד עם זאת, אני מאוד מבקש ממך להיכנס לתוך העניין, כי אני לא רוצה שאנחנו בעוד שבוע נעמוד ונמשיך את ההתנצחויות של מי היה אשם.

מיכאל איתן: כל הדיון הזה שלנו לא תרם למה שיהיה מחר.

מיכאל איתן: סליחה שאני קצת רגשני.

מיכאל איתן: אני חושב שאנחנו נמצאים במצב מאוד קשה.

מיכאל איתן: עדי מינץ, תגיד לחברים שלך.

מיכאל איתן: אף אחד לא ינקה אתכם אחר כך בעניין הזה, אחרי שתגידו שאתם מתכוונים רק לזה.

מיכאל איתן: כולם יודעים שבתוך ההפגנה יהיו גורמים שמעונינים ללבות, להחמיר, להסלים.

מיכאל איתן: חלקם גם חושבים שזאת מלחמה לקידוש השם, שמותר להם לעשות את זה.

מיכאל איתן: תביאו את הדברים האלה בחשבון, כי אנחנו בסופו של דבר צריכים לראות את העיקר.

מיכאל איתן: עדי מינץ, זהבה גלאון ואיתן כבל משרתים יחד בצבא.

מיכאל איתן: הם מוכנים למות בשביל המדינה הזאת.

מיכאל איתן: עכשיו הם נמצאים, לצערי הרב, במצב שלא כל כך איכפת להם שמחר או בעוד שבוע או שבועיים יהיו מעשים שישימו אותנו במצב של מכה חזקה למדינה.

בנימין אלון: אתה מעלה בעיה אמיתית שתהיה פה.

מיכאל איתן: זה לא השולחן שבו אפשר יהיה לפתור את הבעיה, אבל זה השולחן שממנו אפשר לצאת בקריאה ליועץ המשפטי ולראשי המארגנים של לעשות כל מאמץ.

אליעזר סילס: שלא יזונו מהתקשורת, שישלחו אנשים למקום.

מיכאל איתן: הדבר הזה ייגמר כמו שהוא צריך להיגמר במדינה דמוקרטית, עם הבעיות של מדינת ישראל.

בנימין אלון: תראה איך בגין עשה עקירה, ותראה איך שרון עושה עקירה.

בנימין אלון: תראה באיזה כלים משתמשים.

בנימין אלון: אי אפשר לבוא ולהאשים אותנו.

מיכאל איתן: עזוב עכשיו את האשמה.

מיכאל איתן: השאלה מה יהיה מחר.

בנימין אלון: יש קרע.

מיכאל איתן: אתה רוצה שהקרע יחריף?

בנימין אלון: לא, אבל הם ממשיכים.

מיכאל איתן: מה אתה רוצה?

מיכאל איתן: שלא יבצעו את התוכנית?

מיכאל איתן: תביא הצעת חוק שתסכל את התוכנית .

בנימין אלון: שאחרי זה לא ירחצו בניקיון כפיהם.

מיכאל איתן: מי ירחץ בניקיון כפיו?

בנימין אלון: כל אלה שדחוף להם לעשות, לחלק, לחתוך.

בנימין אלון: שלא יגידו שזה עשה קרע.

בנימין אלון: אפשר לעשות את אותו דבר בתהליך של 5 שנים, עם בחירות באמצע.

מיכאל איתן: לא.

מיכאל איתן: הכנסת החליטה שלא, הממשלה החליטה שלא, אבל בני אלון חושב אחרת.

בנימין אלון: הכל חוקי, אבל שלא יבכו אחרי זה שהחוק הזה כואב.

מיכאל איתן: אנחנו מקיימים את החוק.

מיכאל איתן: אם מישהו מתוך כוונה למנוע קיומו של חוק שהוא בעיניו טיפשי יוליך מהלכים שאחר כך יהיה בהם משום אסון, וגם אחר כך יגיד שהוא לא אשם כי החוק היה טיפשי, שייקח את האחריות.

מני מזוז: המשטרה מאתמול ולפני כן מקיימת מגעים ומנסה לקיים מגעים עם מארגני העצרת.

מני מזוז: הגבול של חופש הביטוי הוא הגבול של סיכול התוכנית.

מני מזוז: המשטרה הייתה מוכנה להסכים להפגנה, לעצרת, לאירוע מכל סוג שהוא, בתנאי שהיא מאמינה אחר כך שהיא תוכל לשלוט בהם.

מני מזוז: הדרך הפשוטה ביותר להבטיח שזה אירוע נשלט זה אם המארגנים מתחייבים שהם לא ממשיכים משם באופן בלתי חוקי בצעידה לתוך הגוש, בצעידה לתוך רצועת עזה.

מני מזוז: אם זאת הפגנה, אז להפגנה יש את הכללים שלה.

מני מזוז: אם המארגנים היו מוכנים להתחייב ולהצהיר על כך, המשטרה הייתה לוקחת סיכון שיהיו אלפיים אנשים שלא נענים לקריאות או יהיו חריגים כאלה או אחרים.

מני מזוז: המשטרה לא מנסה לעשות לעצמה חיים קלים.

מני מזוז: בכל תסריט לא יהיו חיים קלים.

מני מזוז: ברור למשטרה שבשום תסריט הדברים לא יהיו קלים.

מני מזוז: היא מוכנה לקחת לא מעט סיכונים.

מני מזוז: המשטרה והצבא לא יכולים לקחת על עצמם, ואסור להם לקחת על עצמם, מצב שייצא מכלל שליטה.

מני מזוז: מצב שבו יצעדו עשרות אלפים לתוך הגוש והדרך היחידה לעצור אותם תהיה להפעיל כוח שיתפתח לשפיכות דמים, זה מצב או תסריט שהמדינה לא יכולה להרשות לעצמה.

מני מזוז: זה גבול חופש הביטוי.

בנימין אלון: באיזה שלב היא יכולה למנוע את זה, או רוצה למנוע את זה?

בנימין אלון: מונעים את זה בתל-אביב, בקריית-שמונה, בנצרת?

מני מזוז: זה תלוי במארגנים.

מיכאל איתן: אני מבקש שישבו וינהלו מו"מ.

מיכאל איתן: יצחק לוי אני מצטער שאף אחד לא התייחס לעניין כפר מימון.

מיכאל איתן: אדוני היושב-ראש, אתה חושש וכולנו חוששים מאותו דבר.

מיכאל איתן: אין ספק שהחשש הגדול הוא משוליים מתפרצים שיביאו לאלימות.

מיכאל איתן: זאת לא סיבה מספקת למנוע הפגנות, זאת לא סיבה מספקת למנוע דיון ציבורי.

מיכאל איתן: מה שאנחנו צריכים לעשות כולנו זה לנסות למנוע את זה בכל דרך.

מיכאל איתן: יש לנו מודיעין.

מיכאל איתן: אם יש לך מודיעין שבא מהמשטרה, אז לא צריך למסור אותו, המשטרה כבר תטפל בו.

מיכאל איתן: בכפר מימון ראיתי פרובוקטורים.

מיכאל איתן: אני לא יודע אם זה מהמשטרה או מהציבור שלנו.

מיכאל איתן: אני ראיתי בעיני אדם שאוסף אבנים בשביל לזרוק.

מיכאל איתן: מיד הודענו את זה למועצת יש"ע והסדרנים באו ולקחו אותו.

מיכאל איתן: המשטרה לא עצרה אותו.

מיכאל איתן: היו כמה וכמה אנשים שראית שהם אנשים שמחפשים מריבה, שמחפשים להלהיב את הציבור או להלהיט את הציבור במעשה.

מיכאל איתן: זה התפקיד של כולנו.

מיכאל איתן: אל תטיל את האחריות על המפגינים, על הציבור הזה שפועל.

מיכאל איתן: האחריות היא לא עלינו, אלא על ראש הממשלה.

מיכאל איתן: הוא היה צריך לקחת בחשבון מה היכולות שלו: האם יש לו יכולת להעביר את המהלך הזה בצורה כזאת, האם הוא צריך להקל את המהלך הזה, או שהוא צריך להביא אותו להכרעת הציבור.

מיכאל איתן: אתה בעצמך תמכת במשאל עם או בבחירות.

מיכאל איתן: איך אפשר להעיז - אני אומר את זה גם לך במידה מסויימת וגם ליועץ המשפטי לממשלה - להטיל אחריות על הציבור הזה?

מיכאל איתן: הציבור הזה ביקש לעשות את זה בדרך אחרת.

מיכאל איתן: את אותם תחנונים שאתה מתחנן, אנחנו התחננו לפני ראש הממשלה.

מיכאל איתן: אמרנו: "תמנע את המצב הזה, תמנע את הקרע הזה, לך לבחירות, למשאל עם, נראה את העניין האמיתי".

מיכאל איתן: אמרנו שאם תהיה הסכמה של העם הכל יהיה אחרת,לא תהיה הרגשה של דיקטטורה, לא תהיה הרגשה של כפייה.

מיכאל איתן: ראש הממשלה סירב.

מיכאל איתן: אני מבקש ממך להרים טלפון לראש הממשלה כדי להגיד לו את הפחדים שלך.

מיכאל איתן: אל תגיד לנו אותם.

מיכאל איתן: אנחנו נעשה כל מה שאנחנו יכולים, אבל ראש הממשלה הוא זה שצריך לשקול את העניין.

מיכאל איתן: אם הוא חושב שהוא מאבד שליטה, שיעצור את העניין וילך לבחירות.

מיכאל איתן: אם הוא בטוח שהוא לא מאבד שליטה, אז בבקשה.

מיכאל איתן: אם הוא חושב שהוא "קורע" את העם, וכואב לו "לקרוע" את העם, שלא יגיד שאנחנו "קורעים" את העם.

מיכאל איתן: שילך ויעצור ויעשה את מה שהוא צריך לעשות.

מיכאל איתן: הגלגל פה התהפך.

מיכאל איתן: לוקחים ציבור, מוציאים אותו מהבית בדרך לא דמוקרטית לפי הבנתנו - חוקית כן, אבל מסריח ביותר - ועכשיו כל הציבור הזה אשם.

מיכאל איתן: אל תטיל עלינו את העניין, אלא על ראש ה ממשלה.

מיכאל איתן: תדבר עם ראש הממשלה, תגיד לו שאתה חושש, תגיד שאתה פוחד, תגיד שאתה לא ישן בלילות.

מיכאל איתן: תגיד לו שזה לא רק אתה, אלא גם אני ועוד הרבה אחרים כאן שלא ישנים בלילות.

מיכאל איתן: תגיד לו לעצור את זה, אלא אם הוא בטוח והוא מסוגל להשתלט על זה כך שלא תהיה שפיכות דמים.

מיכאל איתן: אם הוא רואה שהציבור לא מעכל את העניין, אז בידו העניין.

מיכאל איתן: שי ניצן, אתם לא עושים שום דבר כדי להרתיע שוטרים מאלימות.

מיכאל איתן: אתמול בלילה הייתה אלימות נוראה נגד בחור מגני טל.

שי ניצן: איפה?

יצחק לוי: במחסום כיסופים.

יצחק לוי: הוא צפר כי לא הייתה לו סבלנות, ואז באו שניים שהרביצו לו.

יצחק לוי: אפשר להגיד אם זה בסדר או לא בסדר שהוא איבד סבלנות והוא צפר, אבל למה שלא תפתחו בחקירה?

יצחק לוי: זה היה בחדשות.

מיכאל איתן: החקירה תימשך שנתיים.

יצחק לוי: או שאתם רוצים לברר את הדברים האלה לפני התחלת ההינתקות כדי שתהיה לזה השפעה, או לא.

יצחק לוי: אם לא, אז מה הטעם?

יצחק לוי: מה עשינו?

יצחק לוי: אם כל התלונות האלו לא יתבררו, אז מה זה שווה, האלימות תחגוג.

יצחק לוי: לשוטרים יש הרגשה שהם יכולים הכל.

יצחק לוי: אני אומר לך את זה כי אני נתקל כל הזמן בזה.

יצחק לוי: אני גר בנגב.

יצחק לוי: פעם לא הזדהיתי כחבר כנסת, אז השוטר צעק עלי בצורה לא רגילה באיזה שהוא מחסום.

יצחק לוי: כשאמרתי לו להירגע, הוא אמר לי שהוא יאסור אותי.

יצחק לוי: אסור להגיד "תירגע" לשוטר?

יצחק לוי: בסוף הזדהיתי, אז הוא נרגע.

יצחק לוי: לא הייתה לי ברירה כי אחרת הוא היה לוקח אותי לבית סוהר.

יצחק לוי: הייתה שם אישה שהוא צעק עליה בצורה לא רגילה.

יצחק לוי: זה היה במחסום בשובה, לא בכיסופים.

יצחק לוי: אמרנו לו: "דבר איתה בנימוס".

יצחק לוי: המסר הוא שלשוטרים מותר הכל, ושלשוטרים מותר להתנהג באלימות.

יצחק לוי: אתם לא עושים כלום.

יצחק לוי: מה שקרה עם ניסו שחם זה כי לא הייתה ברירה, ידעתם שאם לא אז מיד ילכו לבג"ץ ויבקשו להשהות אותו.

יצחק לוי: אתה, בישיבה הקודמת, הפנית אותי לשב"כ.

יצחק לוי: אמרת לי להתלונן.

יצחק לוי: היו חקירות של צעירים שקשרו להם את הידיים 14 שעות, לא נתנו להם לאכול.

יצחק לוי: התלוננתי, אבל מאז לא שמעתי מילה.

שי ניצן: למי?

יצחק לוי: למי שאמרת לי.

יצחק לוי: אצל דוד זכריה.

יצחק לוי: כתבתי מכתב.

יצחק לוי: הם ענו לי בטלפון שהתלונות הגיעו לפני שאני הגשתי אותן.

יצחק לוי: נגמר העניין.

יצחק לוי: אין שום המשך לשום חקירה ולשום עניין.

יצחק לוי: אני אומר לך, שי, אתם צריכים עוד השבוע לסיים חקירות של שוטרים, אתם צריכים להודיע.

יצחק לוי: אם הגעתם למסקנה על השהייה אתם צריכים להרתיע.

יצחק לוי: אתם צריכים להודיע שאין לשוטר שום חסינות.

יצחק לוי: שוטרים חושבים שיש להם חסינות.

יצחק לוי: יכול להיות שהיהודי הזה מגני טל לא צודק בעובדות, אבל ככה פורסם.

יצחק לוי: פורסם שאמרו לשוטרים שיש להם חסינות על הכל.

יצחק לוי: תוציא הודעה הפוכה.

מיכאל איתן: למה פורסם?

מיכאל איתן: מה המשמעות של תגובה של יועץ משפטי שאומר כאן שחקירה צריכה להימשך, כשבינתיים שוטר, שיש נגדו ראיות לכאורה שהוא אלים ומכה, ממשיך הלאה לעבוד ולעשות?

מיכאל איתן: החקירה יכולה להימשך חודשים.

מיכאל איתן: מה זה?

יצחק לוי: יש בחור בכפר דרום שנעצר על תלונה שאני אישית חושב שאין לה בסיס.

יצחק לוי: עיקלו לו את הרכב.

יצחק לוי: אישה עם 7 ילדים בלי רכב לא יכולה לזוז.

יצחק לוי: הרכב היה מעורב בעניין.

יצחק לוי: אין לי בעיה שתאספו את הממצאים, אבל תחזירו לו את הרכב.

יצחק לוי: איזו התעללות זו?

יצחק לוי: 4 או 5 ימים הוא עצור.

יצחק לוי: אם אתם רוצים לבדוק את הממצאים של האוטו זה בסדר, אבל אישה עם 7 ילדים לא יכולה לזוז בלי אוטו.

קריאה: עצרו אב שכול מגוש קטיף במחסום למשך שעה.

יצחק לוי: אני מבקש לשחרר את הרכב שלו.

יצחק לוי: אני לא חושב שזה נכון.

יצחק לוי: לא לוקחים למשפחה עם 7 ילדים את הרכב.

יצחק לוי: אם אתה רוצה לחקור, תצלם את האוטו, קח ממצאים, קח מה שאתה רוצה, אבל תחזיר לו אחר כך את הרכב.

יצחק לוי: אני מבקש מיושב ראש הוועדה להרים טלפון לראש הממשלה.

יצחק לוי: למה שרק אנחנו נדאג?

יצחק לוי: יכול להיות שיהיו אלימים בשדרות.

יצחק לוי: אני מקווה שלא יהיו.

יצחק לוי: נעשה מאמץ שלא יהיו.

יצחק לוי: נסתובב שם.

יצחק לוי: אנחנו נהיה שם בדיוק כמו שהיינו בכפר מימון.

יצחק לוי: הסתובבנו כל הזמן בין הגדרות.

יצחק לוי: הרבנים, חברי הכנסת, ראשי מועצת יש"ע עשו מאמץ.

יצחק לוי: ברוך ה' גם הצלחנו.

יצחק לוי: נעשה את זה גם בשדרות, גם באופקים.

יצחק לוי: תדבר עם ראש המשלה.

יצחק לוי: אל תאשים אותנו.

יצחק לוי: אל תגיד שאנחנו לא נוכל לנקות את ידינו.

יצחק לוי: תגיד לראש הממשלה שהוא לא יוכל לנקות את ידיו.

יצחק לוי: שי, אנא, פעולה נמרצת להרתעת השוטרים כדי שתיפסק האלימות.

חיה אביאל: אספתי מאתמול בלילה אינפורמציה שחלקה קשורה אלי באופן אישי, חלקה של השכנים.

חיה אביאל: בנושא השוטרים.

חיה אביאל: הייתה התרעה על פינוי המאהל בכפר דרום.

חיה אביאל: לא אפשרנו לכוחות ביטחון להיכנס.

חיה אביאל: נעשה שם - ואני לא בטוחה מכוחותינו – מה שנקרא נינג'ה.

חיה אביאל: פינצ'רו לאותו אחד את האוטו.

חיה אביאל: כשהוא יצא מהאוטו הוא אמר: "אני אדאג לעקור לכם את העיניים".

חיה אביאל: הוא, שקודם דיבר מאוד יפה על כך שהממשלה החליטה ושזה דמוקרטי, אמר: "מי שעכשיו יתקרב אני יורה בו".

חיה אביאל: קוראים לו יגאל.

חיה אביאל: אלו המילים שנשמעו.

חיה אביאל: אחר כך מגיע יהודי שבכלל לא היה בסיטואציה, האוטו שלו היה מחוץ ליישוב.

חיה אביאל: הוא הגיע אחרי שהיישוב נסגר.

חיה אביאל: הוא נעצר.

חיה אביאל: שמו לו את הנינג'ה מתחת לטוסיק כדי שהוא יוציא אותו ויהיו ראיות נגדו.

חיה אביאל: המעשים האלה נעשים פעם אחרי פעם אחרי פעם.

חיה אביאל: הוא העדיף להתיישב עליה כדי שלא הוא יוציא את אותה נינג'ה, כדי שלא עליו יהיו ראיות.

חיה אביאל: שתי שוטרות אמרו לו: "אנחנו ראינו אותך".

חיה אביאל: הוא לא היה בזירה.

חיה אביאל: הוא הגיע הרבה אחרי שהזירה נגמרה.

חיה אביאל: זה היה שעה אחרי.

שי ניצן: את היית בזירה?

חיה אביאל: אני הייתי בין הנשים הראשונות שהיו צריכות לעמוד.

חיה אביאל: אני דיברתי עם אותו יגאל.

חיה אביאל: ניסיתי לעמוד על טיבו, אם הוא מאמין באותו מהלך שהוא עושה.

חיה אביאל: שמעתי באוזני הקטנות שהוא אמר: "אני אעקור לכם את העיניים.

חיה אביאל: אני מוכן לירות במי שעכשיו יתקרב לאוטו שלי".

חיה אביאל: פינצ'רו לו את האוטו, אבל את הגלגל הוא יכול היה להחליף.

חיה אביאל: מי שעומד מולו זה אותם אנשים שמוכנים לעקור את המשפחות שלהם, את הפרנסה שלהם, את החיים שלהם.

חיה אביאל: אני בטוחה שהרוב המוחלט של עם ישראל, של כנסת ישראל, של משטרת ישראל, של צבא ההגנה לישראל יודעים בידיעה ברורה שהמהלך הזה הוא לא טוב לעם ישראל, אבל הם מוכנים ללכת עליו.

חיה אביאל: אחיין שלי, יהוידע הכהן, נעצר בחסימת כבישים.

חיה אביאל: הוא נענש והועבר לכלא ניצן.

חיה אביאל: אחרי שבועיים החזירו אותו למעשיהו.

חיה אביאל: הוא בא מחויך, כולו שמח, מבסוט.

חיה אביאל: מפקד הכלא שאל אותו: "למה אתה מחייך"?

חיה אביאל: אז הוא אמר: "אתם לא תשברו אותנו".

חיה אביאל: אותו מפקד החליט לשבור אותו במכות.

חיה אביאל: תשלחו משלחת של שרים לצפות בתצפית כשאף אחד לא רואה אתכם, כדי שתראו את ההשפלה שמבטלת את כל זכויות האדם וחירותו כלפי אותם אלה שהיו מוכנים במסירות נפש לעמוד בחזית של עם ישראל.

מיכאל איתן: גברתי, האדם הזה הגיש תלונה?

חיה אביאל: כן.

חיה אביאל: כשמחבל פוטנציאלי רצה לצאת מארז הוא היא צריך להראות אישור פעם אחת ביום, אנחנו צריכים להראות 4 פעמים אישורים ביציאה, 4 פעמים אישורים בכניסה.

חיה אביאל: פעם לנסוע לנתיבות לקח לי 25 דקות, עכשיו לוקח לי שעה וחצי.

חיה אביאל: אני רוצה להזמין את אחי לשבת.

חיה אביאל: הוא גר באילת.

חיה אביאל: אני מסבירה להם שהוא מנהל בית ספר, שאני רואה אותו אחת ל-3 חודשים.

חיה אביאל: תראו מה עונה לי המינהלת: "הוא יכול להיכנס, אבל אשתו והילדים לא יכולים להיכנס".

חיה אביאל: מיום שני אני במו"מ איתם.

חיה אביאל: שעתיים לפני שבת אני מבקשת שידאגו שייכנס.

חיה אביאל: דאגו לי בסוף.

חיה אביאל: למה אני צריכה את עוגמת הנפש הזאת מיום שני?

חיה אביאל: פקסים, טלפונים אין סופיים.

חיה אביאל: בשביל מה?

חיה אביאל: בסך הכל רציתי שאח שלי יבוא אלי לשבת.

חיה אביאל: מאחיינית שלי, בת חן, שכולם יודעים שהיא גרה בנוה דקלים, דורשים כל יום להזדהות עם תעודת זהות במאהל של כיסופים.

חיה אביאל: היא לא מסתובבת היום עם תעודת זהות.

חיה אביאל: אתה יודע מה עושים לה?

חיה אביאל: מעלים אותה על טיולית, מסיעים אותה עד צומת גילת, ואז מורידים אותה שם כדי שתחזור בטרמפים הבית.

חיה אביאל: העלו אישה עם שני תינוקות לטיולית כי היא מתנחלת לא מהמקום.

חיה אביאל: מעלים אותה לטיולית, משאירים אותה עם שני תינוקות בטיולית במשך 4 שעות.

חיה אביאל: היא בכלל גרה בשומרון, לא מכירה את האזור.

חיה אביאל: זורקים אותה אחרי 4 שעות בצומת גילת.

חיה אביאל: הסיפורים האלה הם קצה יריעה.

חיה אביאל: לא ייגמרו המילים.

חיה אביאל: תזכרו שנשלחנו בשם מדינת ישראל.

חיה אביאל: היינו מוכנים במסירות נפש לספוג פצ"מרים, אבל רק לשעה הזאת לא ייחלנו, שנעמוד מול משטרת ישראל ומול צבא הגנה לישראל.

חיה אביאל: זה מחייב בירור מחדש של כל המהלך הקשה הזה.

נעמי בלומנטל: אדוני היושב-ראש, אני רוצה להודות לך על הדיון הזה.

נעמי בלומנטל: אני מצאתי לנכון להישאר עד תום הדיון לא רק בשל כבודך והעדינות הרבה שאתה מביא לידי ביטוי את הדברים, אלא בגלל שמסתמן פה שאין לציבור רחב במדינת ישראל - אולי לחצי ממדינת ישראל - את המקום להביא את דברם, את רגשותיהם, את אמונתם לידי ביטוי.

נעמי בלומנטל: אנחנו נמצאים בתקופה של ליקוי מאורות מבחינה זו, כשהרגשות שבאים כאן לידי ביטוי הם אמיתיים.

נעמי בלומנטל: יש מצב שאני חושבת שהמדינה לא הייתה נתונה בו בעבר.

נעמי בלומנטל: היינו במצב דומה עם הסכמי אוסלו, כשהיו הפגנות מאוד סוערות, מאוד קשות.

נעמי בלומנטל: ההתנהגות אז של כוחות הביטחון לא הייתה שונה בהרבה.

נעמי בלומנטל: תחושת חוסר הלגיטימציה אז הייתה גדולה במובן זה שראינו שגם בכנסת על חודו של קול הועברו דברים.

נעמי בלומנטל: ראינו, בדיעבד, שהחלטות שהתקבלו היו שגויות.

נעמי בלומנטל: דומני שהיום לא רק אנחנו במדינת ישראל יודעים שההחלטות היו שגויות - לצערנו, הטרגדיה האיומה שהייתה של רצח ראש ממשלה במדינת ישראל - אלא העולם כולו רואה שההחלטות היו שגויות.

נעמי בלומנטל: עברו שנים.

נעמי בלומנטל: הציבור ראה את מה שהיה, רואים את מה שקורה סביבנו.

נעמי בלומנטל: הציבור הלך לבחירות.

נעמי בלומנטל: בבחירות האחרונות הייתה ריאקציה קצת מאוחרת למה שקרה ב94 עם הסכמי אוסלו.

נעמי בלומנטל: ההחלטה של רוב הציבור במדינת ישראל בבחירות דמוקרטיות הייתה כזאת שצריך קודם כל להגן על ביטחוננו, שצריך ללכת למו"מ מתוך עמדה של כוח.

נעמי בלומנטל: בא ראש ממשלה נבחר, שאנחנו תמכנו בו, ומשנה כמעט ב180 מעלות את המדיניות שלו.

נעמי בלומנטל: כולם שואלים עד היכן הדמוקרטיה וההסכמה הציבורית יכולים ללכת.

נעמי בלומנטל: אנחנו מצויים היום באותה צומת קריטית של אותו ציבור, של אותם אזרחים, כאשר זה כולל את הצבא, כולל את אנשי המשטרה ואת רשויות החוק.

נעמי בלומנטל: אני בטוחה שגם שרים, שנתנו את ידם למהלך הזה, שואלים את עצמם עד היכן יכולה ההנהגה לעוות את רצון הציבור.

נעמי בלומנטל: אני נגד ההינתקות, אבל אני מתנגדת למשאל עם.

נעמי בלומנטל: הצבעתי בעד בשל אותה שעה שאנחנו מצויים בה.

נעמי בלומנטל: אנחנו מצויים בשעה שהיא לא שעה של חשבון נפש של כולנו, אלא בשעה שעשויה להיות שעה טראגית לקיום שלנו כאן.

מיכאל איתן: מה את חושבת הפתרון?

נעמי בלומנטל: אנחנו קטונו אל מול השעה הזאת.

נעמי בלומנטל: אנחנו שואלים את עצמנו מה אנחנו יכולים לעשות.

נעמי בלומנטל: זה מהות הדיון.

נעמי בלומנטל: ללכת נגד אלימות – בהחלט, אבל השאלה כמה רשויות החוק יכולות להתמודד אל מול מצב כזה.

מיכאל איתן: מה עושים?

מיכאל איתן: ההחלטה יכולה להיות שגויה או לא, אבל אסור לשכוח שהתקבלה החלטה דמוקרטית בכנסת.

מיכאל איתן: יכול להיות שמבחינה מוסרית את לא שלמה איתה, אבל את אומרת שהרוב קיבל החלטה.

מיכאל איתן: את שומעת כאן את החברים שאומרים: "אנחנו רוצים לסכל את ההחלטה הזאת".

מיכאל איתן: השאלה מה אנחנו צריכים לעשות.

מיכאל איתן: נניח שמחר או באיזה שהוא יום ייכנסו 20 אלף איש לתוך גוש קטיף וידחו את מועד הפינוי.

בנימין אלון: איך הם ידחו?

מיכאל איתן: המשטרה תגיד לממשלה: "יש שם 50 אלף איש, אני לא יכולה לבצע את זה".

מיכאל איתן: מה זה יאמר לגבי כל שאלה פוליטית שתהיה שנויה במחלוקת, שמאחוריה אפשר יהיה לגייס 50 אלף איש מול 6 מיליון?

יצחק לוי: אם ה50 אלף יאמרו שבבחירות הם מקבלים על עצמם את הדין, אז אין שאלה.

מיכאל איתן: אני יכול להבין אם ה-50 אלף ישבו שם וכאן יהיו 61 חברי כנסת שישנו את החוק.

בנימין אלון: על זה מדובר.

מיכאל איתן: אני שואל אותך לגבי מצב שבו ה-50 אלף יושבים ו70 חברי כנסת אומרים שצריך לפנות, כשה-50 אלף אומרים: לא תפנו אלא אם תהרגו אותנו.

בנימין אלון: אין דבר כזה.

בנימין אלון: צה"ל לא יכול לגרש 20,30,40 אלף?

בנימין אלון: אני לא קונה את המיתוס הזה.

בנימין אלון: זה לא נכון.

נעמי בלומנטל: נניח שהגיעו 20 אלף איש, 30 אלף איש.

נעמי בלומנטל: אם בכפר מימון הקטן ישבו 20 אלף איש, אז אני מאמינה שבגוש קטיף יכולים להיות 40 אלף איש.

נעמי בלומנטל: נניח שאי אפשר יהיה לעמוד בתאריך שראש הממשלה נקב.

נעמי בלומנטל: עובר איזה שהוא זמן.

נעמי בלומנטל: התהליך הזה יכול להביא לשתי התפתחויות.

נעמי בלומנטל: אני רוצה לראות איך אנחנו מונעים מלחמת אחים, בין בדרך הזאת ובין בדרך השנייה.

נעמי בלומנטל: לדעתי, אנחנו נמצאים היום במצב מסוכן שעשוי להביא למלחמת אחים.

נעמי בלומנטל: לא אותם 30 אלף שנמצאים בגוש הם הקובעים, אלא יש בחירות.

מיכאל איתן: אבל לפני הבחירות.

מיכאל איתן: את בורחת לי מהנקודה.

מיכאל איתן: אם יהיה מצב ש50 אלף איש יכולים להחליט שבכוחם לדחות ולהביא לבחירות, אז יכול להיות שיבואו 50 אלף איש אחרים שיגידו: רגע אחד, איך יכול להיות שהרוב בכנסת קבע וזה מתבטל.

מיכאל איתן: הם יצטרכו לבטל את החוק ולהביא לבחירות.

מיכאל איתן: מה תהיה התשתית לכל העניין הזה?

מיכאל איתן: נניח יהיו בחירות, תעלה איזו סוגייה והמיעוט יגיד: כבר היה תקדים שמיעוט כפה בחירות לפני הכרעה.

מיכאל איתן: גם אנחנו רוצים.

נעמי בלומנטל: זה לא מיעוט.

מיכאל איתן: השאלה היא אם הניסיונות לפרוץ בכוח את טבעת השוטרים עם מגזרי תיל, להיכנס לגוש ועל ידי זה לגרום לכך שיהיו בחירות.

מיכאל איתן: .

נעמי בלומנטל: אנחנו נמצאים במצב מסוכן במדינה.

נעמי בלומנטל: היינו בהסכמי אוסלו במצב דומה.

נעמי בלומנטל: אנחנו זוכרים את ההפגנות הקשות.

נעמי בלומנטל: אני זוכרת את ההפגנה בצומת מורשה, שהעלו אנשים לניידות.

נעמי בלומנטל: היינו בדילמה: עד איפה.

נעמי בלומנטל: אנחנו היום באותה דילמה.

נעמי בלומנטל: אם אתה, מיקי, אומר שמיעוט יכפה בחירות אתה צודק, אבל אם ייצא בדיעבד שזה לא המיעוט, אז המצב שיווצר ייתן איזה שהוא מענה.

נעמי בלומנטל: אתה תוכל לבחון את זה בכל מיני פרמטרים.

נעמי בלומנטל: אם המענה הזה יביא לכך שהתהליך שראש הממשלה מוליך אותו יקבל יותר לגיטימציה, אנחנו נלך עליו.

מיכאל איתן: נעמי, זה לא ראש הממשלה.

מיכאל איתן: גם לערוך בחירות חדשות צריך הצבעה בכנסת.

מיכאל איתן: מי יכריז על בחירות חדשות?

מיכאל איתן: העם?

אליעזר כהן: אני מדבר על מי שגר היום בגוש קטיף ויהיה מסורב גירוש, לא ירצה לצאת משם.

אליעזר כהן: החוק מטיל עליו קנסות.

מיכאל איתן: עונש עד שישה חודשי מאסר.

אליעזר כהן: האם אנחנו נטיל קנסות על צבי הנדל אם הוא יהיה מסורב גירוש?

אליעזר כהן: נבוא ונכניס אותו לבית סוהר?

אליעזר כהן: אנחנו נבוא וננשל אותו מכל מה שהוא בנה בכל חייו?

אליעזר כהן: אתה ואני נגיש תיקון לחוק הזה.

אליעזר כהן: הוא פשוט מטורף.

מיכאל איתן: הוא לא מטורף.

מיכאל איתן: היה לנו דיון על הסעיף הזה.

מיכאל איתן: החוק הזה עבר בכנסת.

מיכאל איתן: הממשלה הציעה בהצעת החוק שהיא הביאה, שהעונש יהיה שנתיים מאסר.

מיכאל איתן: אנחנו רצינו לבטל את זה.

מיכאל איתן: בסוף הגענו לפשרה שזה יהיה שישה חודשים.

מיכאל איתן: הממשלה ונציגי משרד המשפטים אמרו שהם לא יעשו בסעיף הזה שימוש.

מיכאל איתן: אלא מה?

מיכאל איתן: זה בא על מנת לאפשר להם לפנות בכוח אדם שאומר: אני לא רוצה להתפנות.

מיכאל איתן: יכול להיות שהוא לא מרביץ, הוא לא עושה שום דבר, הוא רק אומר:

מיכאל איתן: אני גר פה ולא רוצה לצאת מפה.

מיכאל איתן: אם זאת לא הייתה הכוונה, אז גם אי אפשר היה להוציא אותו.

מיכאל איתן: הם היו זקוקים לזה לצורך ביצוע הפינוי.

אליעזר כהן: אחרי שזה יקרה אנחנו נחזור אליך בעניין הזה.

מיכאל איתן: אני מאמין שלא ייעשו בסעיף הזה שימוש, אלא אם אותו אדם גם הרביץ ועשה פעולות אחרות.

מיכאל איתן: אני לא מאמין שיגישו סתם כתבי אישום נגד אנשים שיהיו שם.

אריה אנגלמן: כולם ראו אתמול כותרת בעיתון על כך שהמשטרה אומרת שאם המפגינים יבואו תהיה שפיכות דמים.

אריה אנגלמן: שפיכות דמים מצד מי?

אריה אנגלמן: אני בא עם הילדים שלי.

אריה אנגלמן: אף אחד שם לא חמוש.

אריה אנגלמן: שפיכות דמים מצד מי?

אריה אנגלמן: זה אומר שהמשטרה תשתמש באמצעים לא לגיטימיים כלפי אנשים.

מיכאל איתן: אני אגיד לך מי.

מיכאל איתן: הייתה קריאה לאנשים להכין כל מיני אמצעים, להילחם נגד השוטרים.

אורית סטרוק: שתף אותנו בידיעות שלך.

אורית סטרוק: אנחנו חיים בציבור הזה, מקבלים את כל האי-מיילים.

מיכאל איתן: לא שמעת על זה?

יצחק לוי: מיקי, של מי הקריאה הזאת?

אריה אנגלמן: אי אפשר לבוא ולהגיד שנשים הרות, משפחות עם ילדים ישתמשו ברימוני הלם.

אריה אנגלמן: אישה מפילה מרימון הלם.

אריה אנגלמן: באות לשם אלפי נשים הרות.

מיכאל איתן: אני לא מאמין שתשלחו נשים הרות להסתער לכיוון גוש קטיף.

אריה אנגלמן: הם אומרים שגם מי שבא לשדרות ישתמש.

אורית סטרוק: קיבלתי ידיעה באי-מייל שיש עשרות או מאות נשים שמתכוונות לצעוד לגוש קטיף.

אורית סטרוק: נראה לך שיזרקו עליהן רימון הלם?

מיכאל איתן: אם אני קצין משטרה,ועומדת שורה של שוטרים שמפעילים נגדה כוח..

אורית סטרוק: איזה כוח יפעילו עשרות נשים?

מיכאל איתן: אני לא יודע.

מיכאל איתן: גם אישה בהריון יכולה לירות, לזרוק אבן, לירוק.

אורית סטרוק: הן לא יורות, הן לא משתמשות בכוח, הן רק משתמשות ברגליים שלהן כדי להתקדם קדימה.

אורית סטרוק: מה מותר לעשות להן?

מיכאל איתן: אני לא קצין משטרה.

מיכאל איתן: אני לא יודע מאיפה את ממציאה שהמשטרה תזרוק רימוני הלם על נשים בהריון.

מיכאל איתן: זאת נראית לי המצאה פרועה.

מיכאל איתן: אני כיושב-ראש ועדת חוקה, שנלחם למען זכויות אזרח ולמען זכות ההפגנה, נלחם לכך שהחוק לא יופר .

מיכאל איתן: תפקידה של המשטרה - גם אם לעדי מינץ יש זכות דמוקרטית לפעול במסגרת שאינה תואמת את החוק, ואני מכיר בזכות הזאת ככל שהיא לא אלימה ולא פוגעת בכבוד, ברכוש ובגוף של אנשים - לפעול בכוח סביר על מנת לקיים את החוק.

מיכאל איתן: אנחנו נמצאים במצב שבו למשטרה יש זכות מלאה לקחת בכוח אנשים, להוציא אותם,להזיז אותם, לנקוט באמצעים סבירים על מנת לקיים את החוק, בדיוק כמו שלאלה יש זכות דמוקרטית לשבת ולהגיד: אני לא אלים, אני רק מוחה.

עדי מינץ: אנחנו נמצאים בפתחה של תקופה שתיערך – כנראה - מספר שבועות.

עדי מינץ: בכפר מימון היו מספר אירועים שראינו אותם כאירועים מכוונים על ידי משטרת ישראל.

עדי מינץ: אני אתייחס לסיפור הזה של הכאת ראשי יש"ע.

עדי מינץ: מה החומרה בהכאת אנשי ציבור?

עדי מינץ: החומרה היא שלוקחים מנהיגות ומכים אותה ומשפילים אותה בפני הציבור שלה.

עדי מינץ: התוצאה תהיה שבסופו של דבר לא המנהיגות שלנו היא זאת שתוביל, אלא המנהיגות הקיצונית שבוודאי זרועות הביטחון לא רוצים לראות אותה מתעמתת איתם.

עדי מינץ: המשטרה חייבת לזהות ולהבין מי המנהיגים.

עדי מינץ: בוודאי לא לגעת ברבנים, בוודאי לא לגעת במנהיגי ציבור.

עדי מינץ: זה מסוכן מאוד ונפיץ במאבק שבו אנחנו נמצאים כרגע.

עדי מינץ: המשטרה נקטה במהלך הימים האלה באמצעים שנראים לי ממש לא סבירים.

עדי מינץ: כאדם שהשתתף במלחמת יום כיפור וראה את ההתייחסות של צה"ל לארמייה השלישית, אמרתי לעצמי: הלוואי שהיו מתייחסים אלינו כמו שהתייחסו לארמייה השלישית.

עדי מינץ: לארמייה השלישית סיפקו מזון, איפשרו להכניס משאיות של אוכל.

עדי מינץ: אצלנו, לעומת זאת, היו צריכים להתחנן כדי שמשאית של אוכל תיכנס לתוך כפר מימון.

עדי מינץ: הפכו את כפר מימון לשטח נצור, לא נתנו לאנשים להיכנס ולצאת.

עדי מינץ: זה היה בלתי סביר לחלוטין.

עדי מינץ: הייתה פה תחושה שהשלטון מוביל מהלך של לדכא את הציבור, לא לאפשר לו את המאבק הכי דמוקרטי, הכי צודק והכי מוסרי שקיים.

עדי מינץ: במהלך כל הדיון פה נאמר: "אתם לא תשלטו על הקיצונים שלכם".

עדי מינץ: גם בתוך מערכת הביטחון ישנם קיצוניים.

עדי מינץ: אם לא תרד היום הנחייה ברורה מלמעלה עד למטה לכל זרועות הביטחון לגבי שליטה מוחלטת על השוטרים ועל החיילים - השליטה הזאת היא לא רק על אלימות בידיים, אלא בדיוק כמו שאנחנו דורשים מהאנשים שלנו: לא להגיד נאצי, לא לקרוא כל מיני קריאות גנאי לחיילים ולשוטרים.

עדי מינץ: .

עדי מינץ: גם אלימות מילולית היא אלימות.

עדי מינץ: גם הדיבורים שנשמעו מקודם זה סוג של אלימות שאתם חייבים להבהיר שהיא אסורה בתכלית האיסור.

עדי מינץ: זה מלבה, זה גורם לניכור בציבור הזה.

עדי מינץ: לא יכול להיות שתת ניצב במשטרת ישראל יתבטא כמו שהתבטא ויקבל קנס של 3500 שקל.

עדי מינץ: אני מדבר על אדם שאני אוהב.

עדי מינץ: אני מכיר את האיש הזה מהעבר.

עדי מינץ: גם בכפר מימון פגשתי אותו מספר פעמים.

עדי מינץ: הוא חיבק אותי.

עדי מינץ: משטרת ישראל חייבת להבין שהאיש הזה, כמה שאני אוהב אותו, חייב להיות מורחק משורות המשטרה כדי לנקות את שורות המשטרה לקראת הימים שאנחנו עומדים לקראתם.

עדי מינץ: ביטויים מהסוג הזה חייבים להיות מחוץ לתחום.

עדי מינץ: לא יכול להיות שהם יהיו בתוך כללי המשחק האלה.

עדי מינץ: כמו שאנחנו תובעים מהציבור שלנו, כך חייבת להיות תביעה מהמערכת ההיררכית של צה"ל ושל משטרת ישראל: אסור שביטויים מילוליים כאלה ואלימות כזאת תהיה.

אליעזר כהן: מר מינץ והחברים שלו בלמו את האנשים שלהם בכפר מימון.

אליעזר כהן: הם עבדו יום-יום, שעה-שעה כדי לבלום את האנשים שלהם.

עדי מינץ: בוודאי שאסור שיהיו מעשים מהסוג של מניעת אוכל.

עדי מינץ: איך יעלה על הדעת שכל מיני פרובוקציות מהסוג הזה יהיו חלק מתוך הכללים שבהם אנחנו נהיה בשבועות הקרובים?

בנימין אלון: אני לא חושב שהמשטרה היא הכתובת לדבר הזה, לפחות מבחינתי כחבר כנסת.

בנימין אלון: אני חושב שיש פה משהו הרבה יותר מהותי.

בנימין אלון: אני מציע שכולנו נשים לב אליו.

בנימין אלון: צריך לבדוק אם אנחנו מסכימים לכיוון החשיבה שמדבר על מרד.

בנימין אלון: אם אכן אין פה דמוקרטיה, כלומר אין פה רצון לבחירות או איזה שהוא רצון להליך דמוקרטי, ואנחנו מקבלים את כיוון החשיבה שהאנשים האלה רוצים להגיע פיזית למרד, אז זה מסלול מסוכן.

בנימין אלון: אם זה כך, אז זה יסתיים כמו אלטלנה.

בנימין אלון: זה ייתן לגיטימציה ציבורית לירות.

בנימין אלון: יש הרבה עיתונאים שמזמן מבקשים את זה: מאיר שלו, ב.

בנימין אלון: מיכאל.

בנימין אלון: שמעתי אנשים יותר "נורמאליים" משני האנשים האלה, שאומרים את הדברים האלה.

בנימין אלון: אנחנו כח"כים מחויבים לשבת על הסוגייה הזאת.

בנימין אלון: שכנע אותי.

בנימין אלון: אני נמצא בדיונים עם מועצת יש"ע, אני רואה את השטח.

בנימין אלון: אני לגמרי משוכנע שאין כאן כוונה של סיכול ומרד.

בנימין אלון: יש אנשים שמתבטאים כך.

בנימין אלון: אני מתקן אותם כל פעם, עדי מתקן אותם.

בנימין אלון: גם בדיונים שלנו.

בנימין אלון: אני משוכנע שהמיתוס שאם יהיו כך וכך אלפים לא יהיה גירוש זאת אגדת שווא, זאת אשליה שאנשים רוצים לרמות את עצמם כאשר הם חושבים שהם יכולים לעצור את זה.

בנימין אלון: זה הבל.

בנימין אלון: אם שלושים אלף ייעצרו זה בגלל שהם יקרינו תמונה של דעת קהל כזאת שיש פה עוול מוסרי.

בנימין אלון: כדי להקרין תמונה של עוול מוסרי צריך מערך הסברה בכל המדינה, צריך רוב מבין, צריך הזדהות.

בנימין אלון: אני מעיד על עצמי: אני לא מרמה את עצמי שאנחנו עושים פה מהלך דמוקרטי שמיועד להחדיר לדעת הקהל את האהבה שלנו לארץ, את העובדה שזה לא אבן מדולדל שתולשים אותנו ממנו, את העובדה שאנחנו לא צמודים לאדמה הזאת פחות מהערבים, את העובדה שבעל כורחנו עוקרים שלושה דורות שתקעו יתד באדמה אחרי 2000 שנות גלות.

בנימין אלון: אני מאמין בדבר הזה.

בנימין אלון: אני מאמין שהמסרים האלה חודרים להרבה מאוד אנשים.

בנימין אלון: אתה יכול כפוליטיקאי, כחבר להגיד לי שיהיו לי שני ח"כים.

בנימין אלון: אני מאמין שלא.

בנימין אלון: אני רוצה להאמין שכל מה שאנחנו עושים - זה גם פנחס, זה גם זמביש.

בנימין אלון: גם אם פה ושם טועה אדם במילה, אז בדיונים מבררים את זה.

בנימין אלון: אם אנחנו כח"כים - האחריות שלך כיושב-ראש גדולה – נגיד שתפקיד הצבא הוא להגן על הדמוקרטיה.

בנימין אלון: .

בנימין אלון: איפה זה כתוב בחוק יסוד צבא ההגנה לישראל?

בנימין אלון: במדינות חשוכות.

בנימין אלון: כמה נאבקנו על סעיף 7 בחוק השב"כ אחרי רצח רבין, שחוץ מאשר להגן על אויב יהיה סיכול מפני הגנה על דמוקרטיה.

בנימין אלון: זה צבא הגנה לישראל?

בנימין אלון: הוא סוגר את כפר מימון?

בנימין אלון: חלוץ נותן הוראות לבר- לב.

בנימין אלון: בר-לב אמר לי את זה.

בנימין אלון: הייתי בחדר ושמעתי.

בנימין אלון: הם מתייעצים עם חלוץ אם להוריד אנשים מהאוטובוסים.

בנימין אלון: כל זה עובר ככה.

בנימין אלון: מכשירים דעת קהל.

בנימין אלון: אומרים ששרון דיקטטור.

בנימין אלון: הוא לא דיקטטור כמו סטלין שעושה מה שבא לו, אבל הוא לא זז בלי ספינין, בלי ראובן אדלר, בלי ליאור חורב ובלי אייל ארד.

בנימין אלון: הוא מכשיר דעת קהל.

בנימין אלון: אם הוא יצליח להכשיר דעת קהל שיש לנו עסק עם מרד –לא מרי אזרחי בלתי אלים, לא הפגנה כזאת או אחרת - אז לא תהיה שום בעיה לא רק לרימון הלם אלא גם לירות בנשים מעוברות.

בנימין אלון: אם דעת קהל תוכשר בשיטתיות שיש פה סיכול פיזי, בלי שום חשיבה דמוקרטית - וזה מה שעושים - אנחנו נהיה אחראים לדברים נוראיים.

בנימין אלון: יש עיתונאים שכל הזמן רוצים את זה ומלבים את זה.

בנימין אלון: אני חושד בראש הממשלה שבציניות שלו מוליך דעת קהל לכיוון כזה של מרד.

בנימין אלון: זה העיקר.

בנימין אלון: מה לי להלין על שוטרים?

בנימין אלון: יש לי בעיה עם ניסו כי אני זוכר אותו ואוהב אותו.

בנימין אלון: אני חושב שהוא דיבר רע, אבל הוא לא דיבר מגרונו.

בנימין אלון: מישהו אמר לו להגיד את זה.

בנימין אלון: הוא לא היה אומר סתם: תכו באנשים באלות.

מיכאל איתן: אני מבטיח לך שאף אחד בחיים שלך לא היה אומר לך להגיד דבר כזה ואתה היית אומר.

מיכאל איתן: היית אומר מסר מסויים אם מישהו היה לוחץ עליך ומאיים עליך באקדח שתאמר אותו?

בנימין אלון: לא.

בנימין אלון: מיקי, אתה צודק.

בנימין אלון: אני מתכוון לדבר אחר.

בנימין אלון: אני אקח לדוגמה את חלוץ.

בנימין אלון: חלוץ הוא לא שמאלן.

בנימין אלון: הוא אפילו פעם פרסם שהוא הלך בהפגנה של 400 אלף איש בכיכר מלכי ישראל וחילק את האמנה הפלסטינית לכל המפגינים כדי שיבינו מי האויב.

בנימין אלון: הוא ממלא תפקיד טכנוקרטי אמין.

בנימין אלון: זה מה שמוקרן עכשיו.

מיכאל איתן: אתה נוגע בנקודה נכונה.

מיכאל איתן: אני מזדהה עם מה שאתה אומר, אבל חסר לך דבר אחד שאני כל הזמן מנסה לעשות אותו.

מיכאל איתן: אני עובר רגע פאזה לצד השני.

מיכאל איתן: אני מסתכל בעיניים של אנשי שמאל שתומכים בהינתקות.

מיכאל איתן: הם אומרים שזה יהיה מרד.

מיכאל איתן: הם אומרים: "רגע, אם זה מרד לא צריך להכשיר אותו".

בנימין אלון: לכן אמרתי שצריך לברר את זה.

מיכאל איתן: מעבר לשרון, לחלוץ ולכל הדמויות האלה אני מדבר על אנשים תמימים, נאיביים, פשוטים, לא בתפקידים.

מיכאל איתן: כמו שאני שומע את האנשים כאן, אני שואל את עצמי איך האנשים האחרים יפרשו, איך הם יסתכלו על מהלך שבו אנשים אומרים: אנחנו רוצים באמצעות פעילות לבטל את מה שהכנסת החליטה.

שי ניצן: לא באמצעות דעת קהל.

בנימין אלון: אם הם אומרים לא באמצעות דעת קהל , ואם הם אומרים שהם לא רוצים להקרין תמונה כזאת וכזאת שתשפיע, אלא פיזית לסכל את זה – אני איתך.

מיכאל איתן: אתה לא איתי.

מיכאל איתן: איך ההתדרדרות מתחילה?

בנימין אלון: חייבים לחדד את זה.

מיכאל איתן: אני מחדד.

מיכאל איתן: זאת ההתדרדרות.

מיכאל איתן: הם אומרים: "צריך לסכל, צריך לעצור אותם".

מיכאל איתן: אלה אומרים: "אנחנו רוצים ללכת".

מיכאל איתן: מגיעים לנקודה מסוימת של איך לעצור נשים הרות.

מיכאל איתן: אלה אומרים: "לנשים הרות אל תעשו כלום", אלה אומרים: "לא מעניין אותנו נשים הרות, תדחפו אותן".

מיכאל איתן: אחר כך אלה אומרים: "דחפו נשים הרות.

מיכאל איתן: זה בלתי חוקי בעליל, כלו כל הקיצים".

מיכאל איתן: אלה אומרים: "אם כלו כל הקיצים - תירו בהם".

מיכאל איתן: זאת הסכנה.

בנימין אלון: בוא ניגע בראש, בשפיץ.

מיכאל איתן: אני לא יודע את הנוסחה.

מיכאל איתן: זה לא מספיק שתגיד: שמע, יעשו החלטה א' ויעשו החלטה ב', יש כאן איזה שהם כללים שלמים שאם יודעים שרוצים למנוע את המהלך יהיה אפשר אם כולם מודעים לו.

מיכאל איתן: אני לא יודע, לכן אני אומר תידברו, תחפשו דרכים, תהיו יותר גמישים אחד לשני.

מיכאל איתן: שאלת אותי למה אני פונה אליכם.

מיכאל איתן: גם אתם אחראים.

מיכאל איתן: אל תברח מאחריות.

מיכאל איתן: מה שאמר חבר הכנסת לוי לא מקובל עלי.

מיכאל איתן: הוא אמר: "אם ראש הממשלה החליט - הוא אחראי".

מיכאל איתן: זה לא יכול להיות.

בנימין אלון: לו יש אחריות גדולה משלי, אבל עלי יש אחריות כבדה.

בנימין אלון: אני יודע היטב שאני צריך לדאוג שלא יהיה יורש רוחני ליגאל עמיר הארור הזה.

בנימין אלון: יכול להיות עוד אחד כזה.

בנימין אלון: אני עושה את זה כל הזמן.

בנימין אלון: אני לא מתחבא מהאחריות שלי.

בנימין אלון: אני לא פופולארי בכל החוגים.

מיכאל איתן: השאלה איך עושים את זה.

בנימין אלון: כל אחד עושה בתחום שלו.

בנימין אלון: הנקודה המרכזית היא החידוד של הדבר.

בנימין אלון: אני חושב שאינטלקטואלים כמו מני מזוז, כמו שי ניצן מקרינים למערכת המשטרתית ולכל המקומות: חבר'ה, יש פה עסק עם מרד.

בנימין אלון: הם לא צריכים להגיד: תשרפו, תכו באלות, הם אומרים את הקוד הזה.

בנימין אלון: זה לא עניין של דמוקרטיה.

בנימין אלון: מרתין לוטר קינג לא הצליח פיזית כשבאו מאות אלפים או כשעברו כך וכך אנשים את העבירה, אלא בתמונה המוסרית שזה הקרין כלפי החברה, כולל המוכנות לעבור על החוק ולשלם על זה.

בנימין אלון: זה חלק מהמערך.

בנימין אלון: הוא לא חוקי, אבל הוא במסלול שהפילוסופיה המשפטית הרגילה רואה בו מרי אזרחי בלתי אלים.

בנימין אלון: מועצת יש"ע חוזרת כל הזמן ואומרת: "אין אלימות, אין אלימות, אין אלימות".

בנימין אלון: זה נשמע כל הזמן.

בנימין אלון: הם משקיעים מיליונים בפרסומים, בשלטי חוצות, בהפגנות.

בנימין אלון: אתה יכול להגיד ששבועיים לפני התהליך משקיעים מיליונים בשלטי חוצות בת"א: "שרון מגרש תחת אש".

בנימין אלון: למה עושים את זה?

בנימין אלון: כי מאמינים עד לרגע האחרון שדעת קהל.

בנימין אלון: .

בנימין אלון: אתה יודע מה, תאר לעצמך שהתוצאות של הירי בשדרות ביום שישי הייתה אחרת והצבא היה נכנס לפעול.

בנימין אלון: מאמינים שדברים יכולים להתעכב.

בנימין אלון: מאמינים שיום אחרי האסון הזה של ההינתקות תהיה אש.

בנימין אלון: רוצים לקוות שאולי נציל את הדבר הזה.

בנימין אלון: אתה לא צריך להסכים עם זה, אבל הכיוון הוא להשקיע בדעת קהל.

בנימין אלון: באינטרנט, בהפגנות.

בנימין אלון: למה?

בנימין אלון: אם כל החשיבה שלנו וכל הפילוסופיה שלנו זה להכין קאדר של 20 אלף בריונים שהולכים לשטח ומסכלים את הדבר הזה באיזו שהיא דרך שנראית לי שטותית, אז למה אנחנו עושים את זה?

בנימין אלון: זה לא נכון.

מיכאל איתן: אני מקבל את הדברים שלך כמו שהם נאמרו, אני לא מטיל בהם רבב של ספק.

מיכאל איתן: אומרים שהדרך לגיהינום רצופה כוונות טובות.

מיכאל איתן: איך אפשר למנוע מצב שיעמוד מולך אדם , קצין משטרה שממלא את הוראותיו, ואתה והוא כל אחד מתוך ראיה סובייקטיבית תגיעו לנקודה שכל אחד יהיה צודק והתוצאה תהיה ששניכם תפגעו אחד בשני?

בנימין אלון: לדעתי, הוא לא יפגע בי אם הוא לא יקבל הנחיות מהפרקליטות.

בנימין אלון: אם הוא יקבל הנחיות בנוסח "תתנהג כמו שמתנהגים בהפגנה", הוא לא ישתמש בדברים שאתה פוחד מהם.

אריה אנגלמן: האלוף הראל אמר בכפר מימון משפט חכם: "לא בכל מחיר נעצור אותם".

מיכאל איתן: אתה יודע יפה מאוד שיש אנשים - אני לא רוצה להשתמש בהם כתעמולה לטובת הצד השני - בתוך המחנה שלך, אולי קצת יותר ימינה, שהם מבחינתם היו מוכנים לקרוא לזה קידוש השם ולעשות כל מעשה.

בנימין אלון: יש גם מתאבדים.

בנימין אלון: מה הם משקפים?

בנימין אלון: נטפל בהם.

בנימין אלון: לי יש יותר יכולת לאתר מאשר לך.

בנימין אלון: משתדלים.

מיכאל איתן: כשאתה אומר: "לא נאסור אפילו במחיר כזה או אחר" אתה נמצא בנקודה מאוד עדינה, כי אתה אומר שאם יהיו מספיק אנשים שיהיו מוכנים להיאסר יכול להיות שעל ידי זה הם יצילו את היישובים.

שי ניצן: חבר הכנסת אלון, אמרת דברים מבחינה פילוסופית מאוד ברורים, הבעיה היא שאתה לא שותף להשקפה לכל אלה שנוקטים בדרך של מה שקורה כיום.

שי ניצן: אני הבנתי טוב מאוד את מה שאמרת.

שי ניצן: אתה אומר: "אני לא רוצה לעצור את זה בכוח.

שי ניצן: אפשר לגרש גם 50 אלף או 100 אלף אבל זאת לא המטרה.

שי ניצן: המטרה היא להשפיע על דעת הקהל".

שי ניצן: תאמין לי, אני קורא את אתרי הימין, אני קורא "מקור ראשון", אני קורא "בשבע".

שי ניצן: הגישה השלטת היא לא זו שאתה אמרת.

שי ניצן: אני קורא הרבה מאוד פלייארים, לפחות את כל מה שיש בבית הכנסת שלי.

שי ניצן: הגישה השלטת הפוכה לחלוטין.

שי ניצן: הגישה השלטת אומרת: "אם רק נצליח להחדיר עשרות אלפים לתוך גוש קטיף אנחנו נעצור בגופנו".

שי ניצן: יפה מאוד שאתה אומר צה"ל שניצח את כל צבאות ערב.

שי ניצן: אני מזכיר לך שצה"ל ניצח את כל צבאות ערב בעזרת רובים, תותחים וטנקים.

שי ניצן: שנינו יודעים שלא יירו בטנקים או באם-16 על המון לא חמוש, גם לא יזרקו רימון הלם על נשים הרות כי מדובר באזרחים ישראלים של המדינה.

שי ניצן: ראית פעם - אתה ראית - איך נראה ניסיון לפנות שני קרוואנים "עלובים" במאחז שלהבת יצהר?

שי ניצן: הדוקטרינה היא לא להיכנס לשם בשביל להראות לדעת הקהל איך דבקים בארץ, אלא לשנות את המציאות וליצור מאסה קריטית שאי אפשר יהיה לבצע את התוכנית של הכנסת.

בנימין אלון: למה אי אפשר?

שי ניצן: אי אפשר יהיה פיזית.

בנימין אלון: תחשוב למה אי אפשר יהיה.

שי ניצן: אי אפשר יהיה כיוון שלא יזרקו רימונים אמיתיים או רימוני הלם.

בנימין אלון: הם ישתמשו באלות ויירו אם זה יהיה מרד.

שי ניצן: אני חושב שלא.

שי ניצן: אין ברירה למשטרה אלא לעצור את הדבר הזה, לא לאפשר שיפתחו את השערים ושכמה עשרות אלפים יזרמו לגוש קטיף.

שי ניצן: זכותה של המשטרה לומר : אני לא יכולה לתת לסצנריו שלכם להתנהל עד ה-17 באוגוסט ואז לעמוד מול 100 אלף איש.

שי ניצן: אנחנו לא נשתמש בירי, לא נשתמש ברימונים, לא נשתמש בגז.

שי ניצן: אתה אומר שאולי ישתמשו באלות, אבל עם אלות אי אפשר לפנות 100 אלף איש ממקום שאנשים מתפרעים.

שי ניצן: מה לעשות, יש אלפים כאלה.

שי ניצן: זה לא שאני מדמיין את הדבר.

שי ניצן: אנחנו ראינו פינויי מאחזים.

שי ניצן: כמו שאמר מר מינץ, אתה לא תשכנע אותי במובן הזה שצריך לנקוט כך.

שי ניצן: אנחנו לא מדברים על מרד, אנחנו מאוד נזהרים בלשוננו.

שי ניצן: לא תמצא באמירות של אף מאיתנו וגם לא בתשובות שאנחנו מגישים לבית משפט דברים של מרידות והמרדה.

שי ניצן: דיברנו על ראשי הבית הלאומי שהועמדו לדין על המרדה.

שי ניצן: יש עדיין הבדל בין הבית הלאומי למועצת יש"ע וגופים אחרים, לכן אנחנו מאוד נזהרים בלשוננו.

שי ניצן: אנחנו מדברים על זה שחובתה של המשטרה.

שי ניצן: אפשר לא לקבל את זה.

שי ניצן: זכותכם לעשות הפגנות כמה שאתם רוצים.

שי ניצן: אם רק אפשר היה להגיע להבנה היינו עושים את זה.

שי ניצן: אתמול ישב המפכ"ל אצל היועץ המשפטי לממשלה ודיברנו איך לעשות.

שי ניצן: באותה שעה ישב מפקד מחוז הדרום יחד עם פנחס ולרשטיין וניסה - אני לא אגיד התחנן – לשכנע אותו לבקש רשיון.

שי ניצן: שלחו להם מכתב.

שי ניצן: עד לרגע זה מועצת יש"ע לא פנתה בבקשה לרשיון.

בנימין אלון: אנשי שדרות ביקשו.

שי ניצן: כתבו לנו שהגרעין התורני באופקים הגיש בקשה.

בנימין אלון: אנשים בשדרות, כמו ציון שושן, כולל אלי מויאל שאמר: "אני לא רוצה להתערב, אבל אני מקבל אתכם", ביקשו.

שי ניצן: אתה הפצרת ביועץ שייכנס לעניינים.

שי ניצן: האמן לי, אנחנו בעניינים כל הזמן במובן זה שחשוב לנו שתתאפשר הפגנה, חשוב לנו שבמידת האפשר לא ייעצרו אוטובוסים אלא יקיימו הפגנה גם כמה ימים.

שי ניצן: אין לנו שום בעיה עם הפגנה של כמה ימים.

שי ניצן: אם גורמי הביטחון באים ואומרים: "זה מצב שיוצא משליטה, אנחנו לא יכולים.."

מיכאל איתן: הם תמיד יכולים להגיד את זה.

שי ניצן: אבל אנחנו לא תמיד "נקנה" את זה.

שי ניצן: אם נכיל 40 אלף איש, 20 אלף איש או 10 אלף איש – אני לא רוצה להיכנס לוויכוח כמה היו בכפר מימון – אז גם 15 אלף שוטרים.

שי ניצן: .

שי ניצן: תחשבו על הדבר הזה של 15 אלף שוטרים וחיילים.

שי ניצן: זה דבר מטורף.

שי ניצן: זה כמו בימי הביניים.

שי ניצן: למה עשו את זה?

שי ניצן: כי לא רצו בשום אופן להפעיל אף אחד מהאמצעים האחרים שדיברו עליהם, אלא אמרו: "נפעיל רק את הידיים".

שי ניצן: בשביל להפעיל רק את הידיים צריך 15 אלף איש.

שי ניצן: זה לא שאנחנו אטומים לדבר הזה.

שי ניצן: יכול להיות שאחרי שיתחלף השילטון אז יחליפו אותנו ויקחו אנשים שרואים את הדברים אחרת, שסבורים שתפקידה של מערכת אכיפת החוק זה לא לאכוף את החוק או לא לאכוף את החוק בסיטואציות מסוימות, אבל כל עוד אני בתפקיד אני רוצה לשמור על שלטון החוק לא רק הפורמאלי.

שי ניצן: יש הרבה מאוד דברים שיכולנו לפתוח חקירות ולהעמיד לדין.

שי ניצן: כל כך נזהרו כך שעיקר מי שמתנפל עלינו בדבר הזה זה מהצד השני.

שי ניצן: אין כמעט – נדיר שבנדיר – כתב אישום על דיבורים של רבנים ועל הסתות.

שי ניצן: על מה מדברים?

שי ניצן: כמה אנשים נעצרו עד תום ההליכים?

שי ניצן: למעלה מ1200 איש כבר נעצרו מתחילת השנה על פעולות שהם חד משמעית הפרות חוק.

שי ניצן: כמה אנשים יש עצורים עד תום ההליכים?

שי ניצן: עכשיו יש, להערכתי, 20.

שי ניצן: אחד במעצר מינהלי.

שי ניצן: דיברו על כך שייעצרו מאות, אבל יש רק אחד במעצר מינהלי שאושר על ידי בית המשפט העליון.

שי ניצן: אפשר לרמות את עצמכם כמה שרוצים.

שי ניצן: זה נקרא מעגל שוטה.

שי ניצן: הגברת חיה שדיברה קודם, אמרה: "אם מישהו שם נינג'ות ברור שהוא סוכן של השב"כ".

שי ניצן: איזה שטויות.

שי ניצן: אפשר לרמות את עצמכם.

שי ניצן: אפשר לבוא ולהגיד שכל מי שנוקט באלימות או זורק אבנים אלה אנשי שב"כ.

שי ניצן: איש באמונתו יחיה.

שי ניצן: זכותו של מר אנגלמן לחשוב מה שהוא רוצה.

שי ניצן: אני יכול להתעלם מהנושא הזה של אלימות שוטרים, אבל אני רוצה לדבר על זה.

שי ניצן: לכל הילדים שנעצרו עד תום ההליכים אמרו : "אתם תשתחררו אם תחתמו על תנאי שחרור כמקובל".

שי ניצן: גם לילדה הזאת שהייתה בבית המשפט העליון אצל השופטת פרוקצ'יה אפשרו להשתחרר אם יציעו בשבילה חלופת מעצר.

שי ניצן: אלא מה?

שי ניצן: ההורים שלה - וזה לא נעים אולי לשמוע אבל זאת האמת - לא מוכנים, הם אומרים: "אנחנו נסכים לשחרר אותה רק בתנאי שהיא תהיה אצלנו בבית".

שי ניצן: התחננו בפניהם: תציעו חלופת מעצר.

שי ניצן: בשום אופן לא רצו.

שי ניצן: לאבא שלה יש עבירות מהסוג הזה, שאפשר להגיד שהן לא עבירות.

שי ניצן: אותו דבר לגבי הקבוצה של ילדות שחבר הכנסת איתן פגש בכלא.

שי ניצן: הילדה יכלה להשתחרר אם היו חותמים לא על תנאים גדולים.

שי ניצן: היו תנאים.

שי ניצן: זה עניין אידיאולוגי.

שי ניצן: הייתה קצינת נוער ראשית של המשטרה.

שי ניצן: הילדה רצתה ללכת הביתה וביקשה את הפלאפון כדי לדבר עם אימה.

שי ניצן: קצינת הנוער שמעה דרך הפלאפון איך האמא צועקת עליה: " את לא מתביישת, כבר את נשברת?

שי ניצן: אחרי שבועיים בכלא את רוצה ללכת הביתה?".

שי ניצן: זה דבר נורא בעיני.

שי ניצן: אתם רוצים להיות גיבורים?

שי ניצן: בבקשה, תלכו ותעצרו בעצמכם, אבל לשלוח את הילדים ולהכניס אינדוקטרינציה שהם ישבו בכלא, בעיני זה מקומם.

שי ניצן: זה הצד של הילדים.

שי ניצן: עכשיו אני רוצה לדבר על הצד של אלימות שוטרים.

שי ניצן: בוא ניקח את הדוגמה שמעצבנת את היושב-ראש מהרגע שהוא שמע אותה, שזה הסיפור על אדון ותקין ברמת גן.

שי ניצן: אני ביקשתי מהרצל, מנהל מח"ש, שייתן לי את השתלשלות האירועים.

שי ניצן: אתם באים בטענות ואומרים: "איך מורחים חקירה כמה שבועות".

שי ניצן: אמר כאן חבר הכנסת קרא: "מה זאת אומרת, זה הוכח מעל לכל ספק".

שי ניצן: למה זה הוכח מעל לכל ספק?

שי ניצן: כי הוא ראה סרט.

שי ניצן: במדינת ישראל אי אפשר כך להרשיע.

שי ניצן: לא מדובר בראיות.

שי ניצן: עם כל הכבוד לוועדת חוקה, אני לא חושב שפה זה בית משפט או בית דין.

שי ניצן: צריך ראיות.

שי ניצן: בשביל ראיות צריך שהאדון המתלונן יבוא למח"ש כדי להתלונן.

שי ניצן: הוא לא בא עד לרגע זה.

מיכאל איתן: אתה טועה.

אורית סטרוק: זה נתון לא נכון.

שי ניצן: אני מצטט את מה שאמרו לי.

שי ניצן: נאמר לי שיש מתלונן שסירב לשתף פעולה ולמסור פרטים למח"ש.

שי ניצן: יש כאן תיאור איך בתאריך 6.7 פנו לצלם טוביה לרנר והוא לא רצה לבוא, וב7.7 עוד פעם פנו אליו והוא אמר שהוא לא רוצה לבוא עד שיהיה עורך דין.

שי ניצן: חקירה לא מתנהלת כמו שמתנהל דיון בוועדת חוקה.

שי ניצן: צריך אנשים שיבואו, יימסרו ואחר כך יכנסו את העדויות ויחליטו.

שי ניצן: חבר הכנסת לוי, יש לנו אינטרס שיוקיעו שוטרים אלימים.

שי ניצן: סיפרו פה על שוטרים.

שי ניצן: מכות בגני טל – אין לי מושג כי לא ראיתי טלוויזיה, אבל ישב פה מנהל מח"ש שאמר שהוא מתחנן שאנשים יגישו את התלונות.

יצחק לוי: כמה תלונות הוגשו למח"ש?

שי ניצן: אני לא יודע.

שי ניצן: למח"ש מגיעות אלפי תלונות.

שי ניצן: אין שום דרך בעולם שכל תלונה תתברר תוך 48 שעות או שייעשה את הבירור הראשוני כמו שהיושב-ראש אמר, אבל הם נורא משתדלים.

שי ניצן: מבחינת היכולות שלהם הם יכולים תוך 3 חודשים לסיים חקירות.

שי ניצן: להינתקות עשו צוותים מיוחדים ומשתדלים.

שי ניצן: אי אפשר להשהות שוטר רק על סמך תלונה, מוכרחים לבדוק.

שי ניצן: מי שמשהה זה לא מח"ש.

שי ניצן: למח"ש אין סמכות להשהות.

שי ניצן: למח"ש יש סמכות לעצור, להעמיד לדין.

שי ניצן: אני יודע שגם במקרה הזה העבירו את החומר, אבל בשביל לקבל החלטת השהיה מושכלת צריך ראיות.

שי ניצן: פה ההבדל.

שי ניצן: כשאזרח מרביץ לשוטרים, אז השוטרים מוסרים עדויות ועל סמך עדויות אפשר לקבל החלטות.

שי ניצן: הוא סיפר כאן שהוא ראה באינטרנט את הדבר הזה .

שי ניצן: הוא לא חיכה לתלונה, לצלם או לדבר אחר.

שי ניצן: הוא הורה לפתוח בחקירה כי הדברים נראו לו מצדיקים חקירה.

שי ניצן: הוא אמר לי שהיום או מחר יסיימו את החקירה ויצטרכו לקבל על סמך החומר החלטה על השהייה.

יצחק לוי: יש חוסר סבירות בדברים שלך, כי אנחנו חודש שלם מגישים תלונות ועוד לא התבררה אפילו תלונה אחת.

יצחק לוי: השוטרים בכלל לא שמעו.

יצחק לוי: אף אחד בארץ לא שמע שהייתה על תלונה אחת תוצאה, לכן אנשים כבר לא מגישים תלונות.

מיכאל איתן: אתה מערבב פה דברים ובורח מהעיקר.

מיכאל איתן: העיקר זה שיושב ראש מחלקת חקירות שוטרים ישב בוועדה ב.

מיכאל איתן: 12 לחודש, כשבאו אנשים סבירים, אמינים, שאמרו לו: "היינו בתחנת המשטרה ברמת גן, ראינו אנשים עם אזיקים".

מיכאל איתן: קורה אחד מהשניים: לא צריך חקירה, או שצריך חקירה על מנת לברר את המקרה.

מיכאל איתן: זה לא עוד מקרה ברחוב ששוטר תוך מילוי תפקידו, שאפשר להגיד שהוא נקט באלימות מוגזמת אבל זה בלחץ אז צריך להבין אותו.

מיכאל איתן: זה לא עוד שוטר שדיבר מילים שמביישות את כל המשטרה והיה צריך לעוף תוך דקה אבל לא עושים לו כלום.

מיכאל איתן: פה מדובר בהתעללות הכי גדולה שיכולה להיות בעולם - התעללות באדם חסר ישע.

שי ניצן: בהנחה שזה נכון.

מיכאל איתן: הוא אמר: "אני מעיד רק מה שראיתי.

מיכאל איתן: אנחנו עמדנו.

מיכאל איתן: הבחור אמר את המילים "כאן דמוקרטיה, לא תסתמו לי את הפה", לקח אותו הקצין, הכניס אותו לתוך חדר פתוח, הדלת הייתה פתוחה, ראיתי שתפסו לו את הראש והכניסו אותו לתוך הקיר.

מיכאל איתן: אחר כך סגרו את הדלת.

מיכאל איתן: היו שם שלושה שוטרים.

מיכאל איתן: שמעתי קולות, יצאתי וראיתי שהאדם היה מוכה ומפוצץ".

מיכאל איתן: אני לא ביקשתי כלום.

מיכאל איתן: מפה אני במקומך הולך בודק ושומע.

מיכאל איתן: צילצלתי אליו, אז אמרו לי שהעד המוכה לא הגיע.

מיכאל איתן: הלכתי לברר מה קרה עם העד המוכה.

מיכאל איתן: המוכה היה בטראומה.

מיכאל איתן: הוא קיבל מכות.

מיכאל איתן: אמא שלו פחדה בצדק או לא בצדק, אמרה לו: "תעזוב את הכל, אני לא רוצה לשמוע מכלום".

מיכאל איתן: כשהסבירו לו את החשיבות הציבורית של העניין, הוא הגיש כעבור יום או יומיים תלונה וגם יש לו עו"ד.

מיכאל איתן: עברו עוד כמה ימים.

מיכאל איתן: אני מצלצל לראש מח"ש לגבי התלונה הזאת.

מיכאל איתן: אמרתי לו שזה הדבר הכי זועק לשמיים, ואו שזאת עלילת דם וחייבים להסיר אותה, או שזאת אמת וצריך להשהות את השוטרים.

מיכאל איתן: הוא אמר לי: "זאת לא סמכותי להשהות שוטרים".

מיכאל איתן: אמרתי לו: אני יודע, אבל אם לא תוציא ממצאים ראשונים אי אפשר יהיה להשהות שוטרים.

מיכאל איתן: אחרי כמה ימים, כשצלצלתי הוא אמר לי: " השוטרים לא יכולים להעיד כי הם בהינתקות".

מיכאל איתן: עכשיו אני שומע ממך שצריך לחקור.

מיכאל איתן: מה הקשר בין חקירה להשתלשלות העניינים הזאת?

שי ניצן: מה עם האיש שהיכו אותו?

מיכאל איתן: היה כבר מזמן.

אורית סטרוק: אופירה דגן מפרקליטות המדינה חתומה על המסמך הזה.

אורית סטרוק: כתוב במסמך כך: "בהודעתו במח"ש תיאר העותר", היינו עקיבא מגינץ.

אורית סטרוק: .

מיכאל איתן: במקום שתהיו מעוצבנים כמוני, אתם מספרים לי סיפורים שהכי חשוב לכם ששוטרים לא יכו.

מיכאל איתן: למי אתה מוכר את ה"לוקש" הזה?

מיכאל איתן: בהתנהגות שלך, בגיבוי שאתה נותן לחד-צדדי אתה משדר מסר.

מיכאל איתן: אמרתי את זה לראש הממשלה.

מיכאל איתן: אין לי בעיה שתתן גיבוי לכוחות הביטחון, אבל תגיד להם באותה נשימה: אל תכו, אל תרימו יד, אל תנקטו בכוח בלתי סביר.

מיכאל איתן: היועץ המשפטי ואתה צריכים כל יום בבוקר לקום ולומר לשוטרים: אנחנו מאחוריכם, אתם עושים עבודה חשובה, אבל אל תשכחו לא להרים יד על אנשים שלא לצורך, אל תשכחו לא להשתמש בכוח לא סביר.

מיכאל איתן: במקום זה אתם באים עם כל מיני תירוצים.

מיכאל איתן: כשבני אלון אומר: "מה המסר שעובר".

מיכאל איתן: 3500 שקל קנס כולם מבינים שזאת מריחה.

מיכאל איתן: מה המסר שהשוטרים מבינים על מקרה אחד?

מיכאל איתן: לי איכפת מהעניין, מרגישים את זה.

מיכאל איתן: איכפת לי גם מהזכויות של השוטרים האלה.

מיכאל איתן: אמרתי למח"ש לחקור מיד ולבדוק, כאשר אם יש ראיות צריך להשהות.

מיכאל איתן: אם הדבר הזה נכון המערכת חייבת להשהות אותם, אבל אם לא נכון היא צריכה לדחות את זה כעלילת דם.

מיכאל איתן: בינתיים הרעל מטפטף.

מיכאל איתן: מאות אלפי בני אדם הפנימו את העובדה שאתם מחפפים, שאתם לא בודקים, שאתם לא הגונים.

מיכאל איתן: למה אני מביא את הילדה?

מיכאל איתן: כי היא עצורה עד תוך ההליכים באשמת תקיפת שוטר, כשלא נתנו לה מינימום מהפריבילגיות שאתם נותנים לקצינים האלה.

מיכאל איתן: לא חקרתם, לא בדקתם.

מיכאל איתן: היא אומרת שהיא לא עשתה כלום.

שי ניצן: מה זאת אומרת היא אומרת?

שי ניצן: היא הייתה בבית משפט.

מיכאל איתן: למה אתה לא לוקח את השוטר לבית משפט?

מיכאל איתן: תיקח את השוטר לבית משפט, תביא את העדים כדי שהשופט ישחרר אותו בערבות.

שי ניצן: אם אני אחשוב שיש ראיות נגד שוטר אני אקח אותו לבית משפט.

מיכאל איתן: זה מה שאתה עושה.

מיכאל איתן: את הילדה עצרת על המקום.

שי ניצן: כי היו לי ראיות.

מיכאל איתן: היו לך ראיות שילדה בת 14 תקפה שוטר.

מיכאל איתן: אני ראיתי אותה.

מיכאל איתן: היא חסמה צירים.

מיכאל איתן: היא בגובה השולחן.

מיכאל איתן: את השוטר הזה, שראיתי גם אותו, שראיתי תמונות מצולמות של החבר שלו תוקע בשתי אצבעות צריך לחקור שלושה חודשים.

מיכאל איתן: ילדה בת 14 מול השוטר שלך.

מיכאל איתן: ככה אתה בא ומספר לי מעשיות שאיכפת לך?

מיכאל איתן: ככה איכפת לך?

מיכאל איתן: במה זה בא לידי ביטוי שאיכפת לך?

מיכאל איתן: לא מספיק זמן עבר?

שי ניצן: אם אתה רוצה לומר שאני מספר מעשיות, שלא באמת איכפת לי ושמצידי ששוטרים ירביצו, אז שיבושם לך.

מיכאל איתן: אני לא רואה את הנחישות שלך.

מיכאל איתן: תפעיל את אותה נחישות שאתה מפעיל כלפי הילדה בת 14.

מיכאל איתן: תהיה במצב של שוויון.

מיכאל איתן: תפעל באותה מידה לגבי מה שראית בעיניים שלך, לא על תלונה סתם.

מיכאל איתן: אתה אומר: "מה אתם רוצים, כל אחד מתלונן.

מיכאל איתן: יגישו לנו עשרות אלפי תלונות ונשהה עשרות אלפי שוטרים".

מיכאל איתן: זה כחש, כי ראו דמות, ראו את האצבעות בתוך האף, ראו שני שוטרים יושבים עליו.

מיכאל איתן: זה כלום?

מיכאל איתן: זאת סתם תלונה באוויר?

מיכאל איתן: אז יש הרבה תלונות ויחקרו כמה חודשים.

מיכאל איתן: זאת לא נחישות.

מיכאל איתן: אתה לא תנוקה מזה.

מיכאל איתן: אתה יודע את זה יפה מאוד, בדיוק כמוני.

שי ניצן: הגברת סטרוק פנתה אלי בוועדה בהרבה עניינים.

שי ניצן: אמרתי לה לשלוח לי מכתב שמפרט את כל מה שהיא מספרת בליווי עובדות.

שי ניצן: מעולם לא קיבלתי ממנה מכתב.

מיכאל איתן: קיבלת דרכי.

מיכאל איתן: היא העבירה לי ואני לך.

אורית סטרוק: הגברת אופירה דגן מהפרקליטות אומרת כך: "ב24.7 נחקר השוטר ערן נעים במח"ש.

אורית סטרוק: הוא לא הכחיש שאחז באפו של העותר, אבל הוא רק טען שהוא ניסה בכך להטות את ראשו של העותר לאחור על מנת לסייע לשוטרים אחרים שניסו לכבול אותו".

אורית סטרוק: היא צירפה לתשובה שלה לבג"ץ זימון לשימוע.

אורית סטרוק: ב.4.8 יהיה לו את השימוע הזה.

שי ניצן: זה בסדר או לא בסדר?

אורית סטרוק: אתה טענת שהמתלונן אפילו לא הגיע למח"ש.

אורית סטרוק: לפני שהאדון ערן נעים הגיע למח"ש, שזה לפני 24.7, הוא היה בכפר מימון.

אורית סטרוק: עם קצת שיקול דעת, גם אם הוא עוד לא נחקר, וגם אם עוד לא התבררה כל מסכת העובדות, רק מפני החשש במקום כמו כפר מימון הוא לא היה צריך להיות.

אורית סטרוק: כשאתם עוצרים ילדה בת 14 ואומרים שהיא מסוכנת, והפרקליטה שלכם אומרת שהיא לא יכולה ללכת למעצר בית בשילה כי היא תהיה מסוכנת בזה שהיא תדבר בבית עם החברות שלה.

אורית סטרוק: .

שי ניצן: זאת לא המסוכנות שלה.

אורית סטרוק: זה מה שאמרה הפרקליטה שלכם.

אורית סטרוק: זה חוסר אחריות מצדכם לשלוח את ערן נעים לכפר מימון, כשעוד לא הגעתם להחלטה לגביו.

מיכאל איתן: תודה רבה, הישיבה נעולה.